title: Eiropola valdes Lēmums ( 2009. gada 4. jūnijs ), ar ko paredz noteikumus par Eiropola direktora un direktora vietnieku atlasi, amata pilnvaru termiņa pagarināšanu un atbrīvošanu no amata

text:
               29.12.2009

               LV

               Eiropas Savienības Oficiālais Vēstnesis

               L 348/3

      EIROPOLA VALDES LĒMUMS

   (2009. gada 4. jūnijs),
   ar ko paredz noteikumus par Eiropola direktora un direktora vietnieku atlasi, amata pilnvaru termiņa pagarināšanu un atbrīvošanu no amata
   (2009/1011/TI)
   EIROPOLA VALDE,
   ņemot vērā Padomes 2009. gada 6. aprīļa Lēmumu, ar ko izveido Eiropas Policijas biroju (Eiropolu) (1) (turpmāk tekstā – “Eiropola lēmums”), un jo īpaši tā 37. panta 9. punkta g) apakšpunktu, 38. panta 1., 2., 3. un 7. punktu un 39. pantu,
   ņemot vērā Eiropas Kopienu Civildienesta noteikumus (turpmāk tekstā – “Civildienesta noteikumi”) un Eiropas Kopienu pārējo darbinieku nodarbināšanas kārtību (turpmāk tekstā – “Nodarbināšanas kārtība”), kas izklāstīta Padomes Regulā (EEK, Euratom, EOTK) Nr. 259/68 (2),
   ņemot vērā Nodarbināšanas kārtības 12. pantu attiecībā uz pagaidu darbinieku nodarbināšanas kārtību un Nodarbināšanas kārtības II sadaļas 9. nodaļu attiecībā uz pagaidu darbinieku nodarbināšanas izbeigšanu,
   ņemot vērā Komisijas 2009. gada 12. janvāra Lēmumu SEC(2009) 27/2, kurā sniegti norādījumi par pārvaldes iestāžu, izpildaģentūru un kopuzņēmumu direktoru atlasi un iecelšanu amatā,
   ņemot vērā valdes reglamentu,
   tā kā:

               (1)

               Valdes kompetencē ir pieņemt noteikumus attiecībā uz Eiropola direktora un direktora vietnieku atlasi, amata pilnvaru termiņa pagarināšanu un atbrīvošanu no amata, un tie pirms stāšanās spēkā Padomei ir jāapstiprina ar kvalificētu balsu vairākumu.

               (2)

               Direktors un direktora vietnieki ir jāatlasa, ievērojot objektīvu un caurskatāmu procedūru, tomēr neskarot šīs procedūras konfidencialitāti un to personas datu aizsardzību, kas tiek apstrādāti atlases procedūras vajadzībām.

               (3)

               Ir vēlams apstiprināt tādu procedūru, kas līdzīga Komisijas 2009. gada 12. janvāra Lēmumā SEC(2009) 27/2 noteiktajai kārtībai.

               (4)

               Atlases procedūras mērķis ir atrast kvalificētākos kandidātus brīvajam amatam.

               (5)

               Eiropols kā darba devējs nodrošina vienādas iespējas,

         IR PIEŅĒMUSI ŠOS NOTEIKUMUS.
   1.   NODAĻA

      VISPĀRĪGI NOTEIKUMI

   1. pants
   1.   Šos noteikumus piemēro direktora un direktora vietnieku atlasei, amata pilnvaru termiņa pagarināšanai un atbrīvošanai no amata saskaņā ar Eiropola lēmuma 38. pantu.
   2.   Ja direktors īslaicīgi nespēj pildīt amata pienākumus uz laiku, kas ilgāks par vienu mēnesi, vai arī direktora amats ir vakants, viņa pienākumus pilda direktora vietnieks. Šim nolūkam valde nosaka aizvietošanas kārtību.
   3.   Šajos noteikumos visas atsauces uz vīriešu dzimuma personu ir uzskatāmas arī par atsaucēm uz sieviešu dzimuma personu un otrādi, ja vien kontekstā nav skaidri norādīts citādi.
   2.   NODAĻA

      ATLASES PROCEDŪRA

   2. pants
   Atlases procedūrā ievēro principus, kas noteikti Nodarbināšanas kārtības 12. panta 1. punktā.
   3. pants
   1.   Direktora vai direktora vietnieka amats ir uzskatāms par vakantu:

               a)

               deviņus mēnešus pirms viņu attiecīgā amata termiņa beigām;

               b)

               kad Padome saņem iesniegumu par atkāpšanos no amata;

               c)

               kad Padome pieņem lēmumu par direktora vai direktora vietnieka atbrīvošanu no amata vai kā citādi izbeidz viņu dienestu saskaņā ar šo noteikumu 4. nodaļu;

               d)

               deviņus mēnešus pirms datuma, kurā direktors vai direktora vietnieks sasniedz 65 gadu vecumu; vai

               e)

               direktora vai direktora vietnieka nāves gadījumā.

         2.   Par katru vakanto amatu valde sagatavo paziņojumu par vakanci. Attiecībā uz direktora vietnieka amatu valde sagatavo paziņojumu par vakanci pēc apspriešanās ar direktoru.
   Paziņojumā par vakanci skaidri un detalizēti tiek izklāstīta šāda informācija:

               a)

               Eiropola uzdevumu un darbības mērķu vispārīgs raksturojums saskaņā ar Eiropola lēmumu;

               b)

               atkarībā no vakances – direktora vai direktora vietnieka galveno uzdevumu un pienākumu apraksts, sniedzot atbilstošas atsauces uz Eiropola lēmuma attiecīgajiem noteikumiem;

               c)

               atbilstības kritēriji, kuriem ir jāatbilst visiem kandidātiem;

               d)

               attiecīgā amata profils, tostarp visas īpašības, kas uzskatāmas par amatam svarīgām un ko tādēļ izmanto par atlases kritērijiem;

               e)

               atlases un amatā iecelšanas procedūru pārskats;

               f)

               nodarbinātības noteikumi, tostarp amata pakāpe iecelšanas brīdī, piedāvātā darba līguma veids un amata pilnvaru termiņš;

               g)

               informācija par pieteikumu iesniegšanas kārtību un iesniegšanas termiņš.

         3.   Atlases procesā ir jāiekļauj kandidātu īpašās kompetences un prasmju novērtējums.
   Valde nosaka šā novērtējuma būtību un veidu attiecībā uz katru vakanto amatu, un tā var pieņemt lēmumu izmantot ārēja novērtēšanas centra palīdzību.
   4.   Paziņojumā par vakanci vēl norāda, ka kandidātiem sešu nedēļu laikā pēc paziņojuma par vakanci publicēšanas Eiropas Savienības Oficiālajā Vēstnesī ir jāiesniedz valdes priekšsēdētājam pieteikumi rakstveidā, pievienojot detalizētu autobiogrāfiju, motivācijas vēstuli un atbilstošas rekomendācijas attiecībā uz piemērotību ar vakanto amatu saistīto pienākumu izpildei.
   Paziņojumā par vakanci sniedz arī informāciju par drošības pārbaudi, ko piemēro sekmīgam kandidātam saskaņā ar noteikumiem, kas pieņemti atbilstoši Eiropola lēmuma 40. pantam.
   4. pants
   1.   Lai panāktu maksimāli plašu informētību visās dalībvalstīs, valde nodrošina, ka 3. panta 2. punktā minēto paziņojumu par vakanci publicē Eiropas Savienības Oficiālajā Vēstnesī un citos plašsaziņas līdzekļos, tostarp valstu laikrakstos un specializētajos periodiskajos izdevumos.
   2.   Eiropols informē Eiropola pārstāvniecības valstīs par direktora vai direktora vietnieka vakanto amatu. Pārstāvniecības valstīs par šo vakanci informē attiecīgās dalībvalstu kompetentās iestādes. Kompetentās iestādes ir atbildīgas par to, lai par minēto vakanci tiktu informēti šo iestāžu departamenti un visi attiecīgie darbinieki.
   3.   Eiropols nosūta pieteikumu iesniedzējiem pieteikumu saņemšanas apliecinājumus.
   5. pants
   1.   Valde izveido pretendentu atlases komiteju (turpmāk tekstā – “komiteja”), kas izvērtē saņemtos pieteikumus un sagatavo pamatotu ziņojumu, ko iesniedz valdei saskaņā ar šo noteikumu 6. pantu.
   2.   Attiecībā uz direktora amatu atlases komitejā iekļauj valdes locekli, kurš pārstāv Komisiju, un sešus valdes locekļus, kuri pārstāv dalībvalstis, un valde viņus izvēlas izlozes veidā.
   3.   Attiecībā uz direktora vietnieka amatu komitejā iekļauj direktoru vai viņa deleģētu direktora vietnieku, valdes locekli, kurš pārstāv Komisiju, un piecus valdes locekļus, kuri pārstāv dalībvalstis, un valde viņus izvēlas izlozes veidā.
   4.   Ja valdes loceklis, kurš izvēlēts saskaņā ar 2. un 3. punktu, nevar piedalīties komitejas darbā, viņu aizstāj cits valdes loceklis, kurš pārstāv Komisiju vai attiecīgo dalībvalsti.
   5.   Ja ir pamats uzskatīt, ka komitejas loceklim ir personiskas attiecības ar kādu kandidātu, vai var veidoties kāds cits potenciāls interešu konflikts, viņš nepiedalās komitejas darbā, un saskaņā ar 4. punktu viņu aizstāj cits komitejas loceklis.
   6.   Valdes sekretariāts nodrošina sekretariāta pakalpojumus komitejas darbam.
   6. pants
   1.   Pirmajā sēdē komiteja izvēl priekšsēdētāju no tās dalībnieku vidus.
   2.   Komitejai tās uzdevumu veikšanā palīdzību var sniegt ārējs cilvēkresursu konsultants, ja valde tā nolemj pēc savas iniciatīvas vai pēc komitejas lūguma. Ārējam cilvēkresursu konsultantam nav komitejas locekļa statusa.
   3.   Komitejai ir šādi uzdevumi:

               a)

               visu amatam piemēroto kandidātu noteikšana, pamatojoties uz paziņojumā par vakanci izklāstītajiem kritērijiem;

               b)

               piemēroto kandidātu pieteikumu sākotnējā izvērtēšana, ņemot vērā viņu profesionālo kvalifikāciju, prasmes, pieredzi un atsauksmes par rakstura īpašībām, lai pieņemtu lēmumu, kuri kandidāti komitejai jāvērtē turpmāk;

               c)

               kandidātu novērtēšanas organizēšana saskaņā ar šo noteikumu 3. panta 3. punktu;

               d)

               kandidātu intervēšana, lai novērtētu viņu kvalifikāciju un prasmes saskaņā ar paziņojumā par vakanci noteiktajiem kritērijiem; un

               e)

               pienācīgi pamatota ziņojuma sagatavošana par saņemtajiem pieteikumiem un komitejas ievēroto procedūru, tostarp:

                           i)

                           piemēroto kandidātu saraksta sagatavošana, norādot, kurus no tiem komiteja ir intervējusi;

                           ii)

                           kandidātu saraksta sagatavošana, sarindojot viņus pēc kvalitātes īpašībām un iekļaujot tos, kuri atbilst visiem kritērijiem un ir uzskatāmi par vislabāk atbilstošiem paziņojumā par vakanci minētajiem atlases kritērijiem.

         4.   Komitejas darbs tiek pilnībā dokumentēts, proti, izmantojot novērtējuma lapas, kas izstrādātas saskaņā ar paziņojumā par vakanci minētajiem atlases kritērijiem un visiem papildu norādījumiem, kuri saņemti no valdes. Novērtējuma lapas un kopsavilkumu ar komitejas vispārējiem secinājumiem par katru kandidātu iekļauj attiecīgā pieteikuma lietā.
   5.   Rezultātus, ko devis jebkāds darbs, kuru komitejas vajadzībām veicis tās sekretariāts, viens vai vairāki komitejas locekļi vai ārējais cilvēkresursu konsultants, iesniedz pilnam komitejas sastāvam izvērtēšanai un apstiprināšanai.
   6.   Komitejas lēmumu, ar ko apstiprina ziņojumu, paraksta tās priekšsēdētājs un kāds cits komitejas loceklis.
   7.   Komitejas priekšsēdētājs iespējami ātri pēc interviju rīkošanas nosūta valdei komitejas sagatavoto ziņojumu, kā arī visu informāciju par intervēto kandidātu pieteikumiem.
   7. pants
   Komitejas neatbalstītos kandidātus komitejas sekretariāts pēc katras atlases kārtas rakstveidā informē par procedūras rezultātiem.
   8. pants
   1.   Komitejas sēdes rīko Hāgā, ja vien valde nelemj citādi.
   2.   Ceļa un uzturēšanās izdevumus, tostarp viesnīcas izdevumus, komitejas locekļiem un kandidātiem, kuri uzaicināti uz pārbaudījumiem un intervijām, atlīdzina saskaņā ar piemērojamajiem noteikumiem.
   9. pants
   1.   Valde uzaicina komitejas priekšsēdētāju izskaidrot ievēroto procedūru un iepazīstināt ar komitejas ziņojumu.
   2.   Valde var pieņemt lēmumu uzaicināt uz intervijām tos kandidātus, kuri iekļauti komitejas izveidotajā sarakstā, un jebkurus citus piemērotus kandidātus, kurus komiteja intervējusi.
   3.   Pamatojoties uz komitejas iesniegto ziņojumu un attiecīgos gadījumos uz to interviju rezultātiem, kas rīkotas saskaņā ar 2. punktu, valde pieņem pamatotu atzinumu, kurā:

               a)

               iepazīstina ar piemēroto kandidātu sarakstu;

               b)

               izveido īso sarakstu ar vismaz trim piemērotiem kandidātiem, kas sarindoti pēc to vērtējuma; un

               c)

               apstiprina, ka pieteikumu iesniedzēji, kuri iekļauti īsajā sarakstā, atbilst Nodarbināšanas kārtības 12. panta 2. punktā iekļautajiem amata nosacījumiem un visiem paziņojumā par vakanci noteiktajiem atbilstības kritērijiem.

         4.   Ja kandidātu sarakstā ir arī valdes loceklis vai gadījumā, ja var veidoties kāds cits potenciāls interešu konflikts, šis valdes loceklis nepiedalās valdes atzinuma sagatavošanā.
   5.   Valdes priekšsēdētājs nosūta Padomei valdes atzinumu un visu informāciju par katru īsajā sarakstā iekļauto kandidātu, lai tā, pamatojoties uz visu attiecīgo informāciju, varētu pieņemt lēmumu, kā paredzēts Eiropola lēmuma 38. pantā.
   6.   Valdes neatbalstītos kandidātus valdes sekretariāts rakstveidā informē par procedūras rezultātiem.
   10. pants
   Pēc tam, kad Padome ir iecēlusi amatā izvēlēto kandidātu, visi kandidāti, kuri pieteicās uz šo amatu, saņem oficiālu valdes sekretariāta paziņojumu par procedūras rezultātiem. Trīs mēnešu termiņu, kas saskaņā ar Civildienesta noteikumu 90. pantu noteikts kā sūdzības iesniegšanas laiks, sāk skaitīt no šīs vēstules paziņojuma datuma.
   11. pants
   1.   Komitejas un valdes sēdes ir slepenas.
   2.   Komitejas locekļi, kā arī valdes locekļi un visi Eiropola darbinieki, jebkura ārējā novērtēšanas centra personāls un ārējais cilvēkresursu konsultants, kas iesaistīts atlases procedūrā, ievēro visstingrāko konfidencialitāti attiecībā uz paveikto darbu.
   3.   NODAĻA

      AMATA PILNVARU TERMIŅA PAGARINĀŠANA

   12. pants
   1.   Ja saskaņā ar Eiropola lēmuma 38. pantu amatā ieceltā direktora vai direktora vietnieka amata pilnvaru termiņus var pagarināt atbilstoši Eiropola lēmuma 38. panta 1. vai 2. punktam, valde var nolemt atkāpties no procedūras, kas noteikta 2. nodaļā. Tādos gadījumos valde ne vēlāk kā divpadsmit mēnešus pirms attiecīgā amata termiņa beigām sagatavo atzinumu, iesakot Padomei pagarināt amata pilnvaru termiņu. Valdes atzinumā jo īpaši ņem vērā rezultātus, ko attiecīgais direktors vai direktora vietnieks sasniedzis pirmā termiņa laikā, ikgadējos darbinieku atestācijas ziņojumus, kas sagatavoti saskaņā ar Nodarbināšanas kārtības 15. panta 2. punktu, un Eiropola darbības mērķus un vajadzības turpmākajos gados.
   Valdes atzinumu, kurā ieteikts pagarināt direktora vietnieka amata pilnvaru termiņu, sniedz pēc apspriešanās ar direktoru.
   2.   Šo noteikumu 2. nodaļā noteikto procedūru ievēro, ja valde pieņem lēmumu neatkāpties no tās, ja Padome pieņem lēmumu nepagarināt attiecīgā direktora vai direktora vietnieka amata pilnvaru termiņu vai ja Padome nepieņem lēmumu šajā jautājumā trīs mēnešu laikā pēc valdes atzinuma saņemšanas.
   4.   NODAĻA

      DIENESTA IZBEIGŠANA

   13. pants
   1.   Neņemot vērā dienesta pārtraukšanu nāves dēļ, direktora vai direktora vietnieka dienests saskaņā ar Nodarbināšanas kārtības 47. panta a) punktu beidzas tā mēneša beigās, kurā attiecīgā persona sasniedz 65 gadu vecumu.
   2.   Par direktora vai direktora vietnieka dienesta izbeigšanu Padome pieņem lēmumu ar kvalificētu balsu vairākumu pēc valdes atzinuma iegūšanas saskaņā ar šo noteikumu 15. un 17. pantu.
   3.   Valdes atzinumu par direktora vietnieka dienesta izbeigšanu sniedz pēc apspriešanās ar direktoru.
   14. pants
   1.   Direktoram vai direktora vietniekam, kurš vēlas atkāpties no amata pirms pilnvaru termiņa beigām, nepārprotamā veidā rakstveidā ir jānorāda vēlme pārtraukt darbu Eiropolā, norādot datumu, kurā stājas spēkā viņa atkāpšanās no amata saskaņā ar Nodarbināšanas kārtības 47. panta b) punkta ii) apakšpunktu.
   2.   Iesniegumu par atkāpšanos no amata adresē Padomes priekšsēdētājam, nosūtot kopiju valdes priekšsēdētājam un arī direktoram, ja no amata atkāpjas direktora vietnieks.
   15. pants
   1.   Pēc valdes lūguma Padome var izbeigt direktora vai direktora vietnieka dienestu saskaņā ar Nodarbināšanas kārtības 47. panta b) punktu, ja tiek ievērots noteiktais paziņošanas periods un citi nosacījumi, kas minēti šā panta ii) vai iii) apakšpunktā.
   2.   Padome var izbeigt direktora vai direktora vietnieka dienestu bez iepriekšēja paziņojuma, ja to pieprasa valde un ir ievēroti nosacījumi, kas minēti Nodarbināšanas kārtības 48. panta a) vai b) punktā.
   3.   Padome izbeidz direktora vai direktora vietnieka dienestu bez iepriekšēja paziņojuma, ja ir ievēroti nosacījumi, kas minēti Nodarbināšanas kārtības 50. pantā. Šādos gadījumos Padome pēc attiecīgās personas uzklausīšanas un pēc tam, kad ir ievērota disciplinārā procedūra, kas minēta šo noteikumu 16. panta 2. punktā, paziņo, ka darba attiecības ar šo personu ir izbeigtas.
   Pirms darba attiecību izbeigšanas attiecīgā direktora vai direktora vietnieka darbību var apturēt, pirmajam – valde, otrajam – direktors, saskaņā ar Nodarbināšanas kārtības 50. panta 2. punktu un Civildienesta noteikumu IX pielikuma 23. un 24. pantu.
   16. pants
   1.   Ja direktors vai direktora vietnieks tīši vai nolaidības dēļ neveic savus pienākumus, kas noteikti Eiropola lēmumā vai Nodarbināšanas kārtībā, viņš ir sodāms disciplinārā kārtā saskaņā ar Nodarbināšanas kārtības 50.a pantu, Civildienesta noteikumu VI sadaļu un attiecīgos gadījumos – Civildienesta noteikumu IX pielikumu.
   Šāds pārkāpums cita starpā ietver gadījumu, kad tiek pierādīts, ka minētā persona ir tīši sniegusi nepatiesu informāciju par tās profesionālo kvalifikāciju vai attiecībā uz Nodarbināšanas kārtības 12. panta 2. punkta prasībām, ja šī sniegtā nepatiesā informācija ir bijusi izšķirošais faktors, lai minēto personu ieceltu amatā.
   2.   Disciplināro procesu uzsāk un īsteno saskaņā ar Civildienesta noteikumu IX pielikumu.
   17. pants
   1.   Kad ir beigusies disciplinārā procedūra, kas minēta Civildienesta noteikumu IX pielikumā, Padome disciplināru iemeslu dēļ var izbeigt direktora vai direktora vietnieka dienestu bez iepriekšēja paziņojuma saskaņā ar Nodarbināšanas kārtības 49. pantu nopietnos gadījumos, kad direktors vai direktora vietnieks tīši vai nolaidības dēļ nav pildījis savus pienākumus.
   Pirms darba attiecību izbeigšanas attiecīgā direktora vai direktora vietnieka darbību var apturēt, pirmajam – valde, otrajam – direktors, saskaņā ar Nodarbināšanas kārtības 50. panta 2. punktu un Civildienesta noteikumu IX pielikuma 23. un 24. pantu.
   2.   Saņemot ziņojumu no Disciplinārlietu kolēģijas, kas minēta Civildienesta noteikumu IX pielikuma 18. pantā, valde pieņem lēmumu par to, vai iesniegt Padomei atzinumu ar ieteikumu izbeigt direktora dienestu saskaņā ar Eiropola lēmuma 38. panta 7. punktu. Tādos gadījumos valde viena mēneša laikā pēc Disciplinārlietu kolēģijas ziņojuma saņemšanas datuma sniedz pienācīgi pamatotu atzinumu par to, kādu sodu vajadzētu piemērot saistībā ar sūdzībā minētajiem faktiem, vai par jebkuru citu līdzekli, ko Padomei vajadzētu piemērot saskaņā ar šiem noteikumiem. Pirms atzinuma sagatavošanas valde dod direktoram iespēju izteikties. Valdes priekšsēdētājs nosūta valdes atzinumu Padomei, kā paredzēts Eiropola lēmuma 38. panta 7. punktā, bet atzinuma kopiju – attiecīgajam direktoram.
   Ja valde nolemj, ka Padomei nav jāsniedz nekāds atzinums saskaņā ar Eiropola lēmuma 38. panta 7. punktu, tā ir tiesīga piemērot kādu no tiem sodiem, kas minēti Civildienesta noteikumu IX pielikuma 9. panta 1. punktā un kas neparedz direktora atcelšanu no amata. Pēc direktora uzklausīšanas valde pieņem lēmumu, kā tas paredzēts Civildienesta noteikumu IX pielikuma 9. un 10. pantā, divu mēnešu laikā pēc Disciplinārlietu kolēģijas atzinuma saņemšanas datuma. Šis lēmums ir jāpamato.
   3.   Saņemot Disciplinārlietu kolēģijas ziņojumu, kas minēts Civildienesta noteikumu IX pielikuma 18. pantā, direktors bez liekas kavēšanās iesniedz valdei pienācīgi pamatotu atzinuma projektu par sodu, kādu vajadzētu piemērot saistībā ar sūdzībā norādītajiem faktiem, vai par jebkuru citu līdzekli, ko Padomei saskaņā ar šiem noteikumiem vajadzētu piemērot attiecībā uz direktora vietnieku.
   Valde pieņem lēmumu, vai Padomei ir jāsniedz atzinums ar ieteikumu izbeigt attiecīgā direktora vietnieka dienestu saskaņā ar Eiropola lēmuma 38. panta 7. punktu. Pirms atzinuma sagatavošanas valde dod attiecīgajam direktora vietniekam iespēju izteikties. Valde sniedz atzinumu viena mēneša laikā pēc datuma, kurā direktors ir saņēmis Disciplinārlietu kolēģijas ziņojumu. Valdes priekšsēdētājs nosūta valdes atzinumu Padomei, kā paredzēts Eiropola lēmuma 38. panta 7. punktā, bet atzinuma kopiju – attiecīgajam direktora vietniekam.
   Ja valde lemj, ka Padomei nav jāsniedz nekāds atzinums saskaņā ar Eiropola lēmuma 38. panta 7. punktu, direktors ir tiesīgs piemērot kādu no tiem sodiem, kas minēti Civildienesta noteikumu IX pielikuma 9. panta 1. punktā un kas neparedz attiecīgā direktora vietnieka atcelšanu no amata. Pēc attiecīgā direktora vietnieka uzklausīšanas direktors pieņem lēmumu, kā tas paredzēts Civildienesta noteikumu IX pielikuma 9. un 10. pantā, divu mēnešu laikā pēc Disciplinārlietu kolēģijas atzinuma saņemšanas datuma. Šis lēmums ir jāpamato.
   4.   Saņemot valdes atzinumu, kas minēts šā panta 2. vai 3. punktā, Padome pēc direktora vai attiecīgā direktora vietnieka uzklausīšanas pieņem lēmumu, vai atbrīvot direktoru vai direktora vietnieku no amata saskaņā ar Civildienesta noteikumu IX pielikuma 9. panta 1. punkta h) apakšpunktu vai kā citādi izbeigt viņa dienestu Eiropolā.
   Ja Padome nolemj atbrīvot direktoru vai direktora vietnieku no amata vai kā citādi izbeigt viņa dienestu, tā savā lēmumā precīzi norāda, kādu līdzekli piemēro, kā arī datumu, no kura šo līdzekli piemēro. Lēmumu pienācīgi pamato un paziņo attiecīgajai personai un Eiropolam.
   Padome pieņem lēmumu atbrīvot direktoru vai direktora vietnieku no amata saskaņā ar Civildienesta noteikumu IX pielikuma 9. pantu divu mēnešu laikā pēc datuma, kad saņemts Disciplinārlietu kolēģijas atzinums, kas minēts Civildienesta noteikumu IX pielikuma 18. pantā.
   5.   Ja Padome pieņem lēmumu neatbrīvot direktoru vai attiecīgo direktora vietnieku no amata saskaņā ar Civildienesta noteikumu IX pielikuma 9. panta 1. punkta h) apakšpunktu vai kā citādi neizbeigt viņa dienestu Eiropolā, lieta tiek nosūtīta atpakaļ valdei direktora gadījumā vai valdei un direktoram – direktora vietnieka gadījumā.
   Ja direktora lieta tiek nosūtīta atpakaļ valdei, tā ir tiesīga piemērot kādu no sodiem, kas minēti Civildienesta noteikumu IX pielikuma 9. panta 1. punktā un neparedz direktora atbrīvošanu no amata. Pēc direktora uzklausīšanas valde pieņem lēmumu bez liekas kavēšanās. Šis lēmums ir jāpamato.
   Ja direktora vietnieka lieta tiek nosūtīta atpakaļ valdei un direktoram, direktors ir tiesīgs piemērot kādu no sodiem, kas minēti Civildienesta noteikumu IX pielikuma 9. panta 1. punktā un neparedz direktora vietnieka atbrīvošanu no amata. Pēc attiecīgā direktora vietnieka uzklausīšanas direktors pieņem lēmumu bez liekas kavēšanās. Šis lēmums ir jāpamato.
   5.   NODAĻA

      NOBEIGUMA NOTEIKUMI

   18. pants
   1.   Šie noteikumi stājas spēkā tajā pašā dienā, kad tiek piemērots Eiropola lēmums.
   2.   Valde pārskata šos noteikumus trīs gadu laikā pēc to spēkā stāšanās.
   3.   Jebkuru priekšlikumu par šo noteikumu grozīšanu valde izskata, lai Padome to varētu pieņemt saskaņā ar procedūru, kas izklāstīta Eiropola lēmuma 38. panta 3. un 7. punktā.

      Hāgā, 2009. gada 4. jūnijā
      Apstiprināts Padomē 2009. gada 30. novembrī

            Priekšsēdētājs

         S. CLERTON

      (1)  OV L 121, 15.5.2009., 37. lpp.

      (2)  OV L 56, 4.3.1968., 1. lpp.


title: Padomes Lēmums (1996. gada 25. jūnijs) par slēdzienu, kas Eiropas Kopienas vārdā un attiecībā uz tās kompetencē esošiem jautājumiem izdarīts pēc Pasaules Tirdzniecības organizācijas sarunām par finanšu pakalpojumiem un fizisku personu pārvietošanos

text:
Svarīgs juridisks paziņojums

|

31996D0412

Oficiālais Vēstnesis L 167 , 06/07/1996 Lpp. 0023 - 0054

		Padomes Lēmums(1996. gada 25. jūnijs)par slēdzienu, kas Eiropas Kopienas vārdā un attiecībā uz tās kompetencē esošiem jautājumiem izdarīts pēc Pasaules Tirdzniecības organizācijas sarunām par finanšu pakalpojumiem un fizisku personu pārvietošanos(96/412/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 54., 57., 63., 66., 73.b līdz 73.f, 99., 100., 100.a un 113. pantu, saistībā ar 228. panta 2. punkta otro teikumu un 228. panta 3. punkta pirmo daļu,ņemot vērā Komisijas priekšlikumu,ņemot vērā Eiropas Parlamenta atzinumu [1],ņemot vērā Ekonomikas un sociālo lietu komitejas atzinumu [2],tā kā ar Padomes 1994. gada 22. decembra lēmumu [3] ir apstiprināts Marakešas nolīgums, ar ko dibina Pasaules tirdzniecības organizāciju, un ar to saistītie nolīgumi, kā arī valdību lēmumi un deklarācijas, un vienošanās par saistībām finanšu pakalpojumu jomā;tā kā tās vispārīgās saistības finanšu pakalpojumu jomā, kuras Komisija apspriedusi Eiropas Kopienas un tās dalībvalstu vārdā, ir apmierinošs un līdzsvarots iznākums attiecīgajam pagaidu laikposmam;tā kā Komisija Eiropas Kopienas un tās dalībvalstu vārdā ir apspriedusi atsevišķas saistības par fizisku personu pārvietošanos pakalpojumu sniegšanas nolūkā;tā kā 1995. gada 26. jūlijā Padome ir pilnvarojusi Komisiju Eiropas Kopienas un tās dalībvalstu vārdā apstiprināt Finanšu pakalpojumu tirdzniecības komitejas lēmumu, ar ko pieņem otro protokolu, kurš iekļauts Vispārējā nolīguma par pakalpojumu tirdzniecību pielikumā, Pakalpojumu tirdzniecības padomes lēmumu par saistībām finanšu pakalpojumu jomā un Pakalpojumu tirdzniecības padomes otro lēmumu par finanšu pakalpojumiem, kā arī Pakalpojumu tirdzniecības padomes lēmumu par saistībām attiecībā uz fizisku personu pārvietošanos, ar ko pieņem Vispārējā nolīguma par pakalpojumu tirdzniecību trešo protokolu;tā kā Kopienas kompetence starptautisku nolīgumu slēgšanā ir ne tikai tieši noteikta ar Līgumu, bet var izrietēt arī no citiem Līguma noteikumiem un no tiesību aktiem, kurus Kopienas iestādes pieņēmušas, ievērojot minētos noteikumus;tā kā ir pieņemti Kopienas noteikumi Līguma mērķu sasniegšanai, ārpus kopējām institūcijām dalībvalstis nedrīkst uzņemties saistības, kas var ietekmēt minētos noteikumus vai mainīt to darbības jomu;tā kā dažas saistības attiecībā uz finanšu pakalpojumiem ietilpst Kopienas kompetencē saskaņā ar Līguma 113. pantu; tā kā turklāt citas saistības attiecībā uz finanšu pakalpojumiem, kā arī saistības attiecībā uz fizisku personu pārvietošanos ietekmē Kopienas noteikumus, kas pieņemti, pamatojoties uz 54., 57., 63., 66., 99., 100. un 100.a pantu, un tādēļ tās var uzņemties vienīgi Kopiena;tā kā jo īpaši Līguma 100. panta izmantošana par juridisku pamatu šim lēmumam ir pamatota, ciktāl minētās saistības finanšu pakalpojumu jomā ietekmē uz Līguma 100. pantu pamatoto Padomes 1990. gada 23. jūlija Direktīvu 90/434/EEK par kopēju nodokļu sistēmu, ko piemēro dažādu dalībvalstu uzņēmējsabiedrību apvienošanai, sadalīšanai, to aktīvu pārvešanai un akciju maiņai [4] un Padomes 1990. gada 23. jūlija Direktīvu 90/435/EEK par kopēju nodokļu sistēmu, ko piemēro mātesuzņēmumiem un meitasuzņēmumiem no dažādām dalībvalstīm [5];tā kā attiecībā uz kapitāla aprites saistībām, kas iekļautas Kopienas un tās dalībvalstu īpašo saistību sarakstā, un ņemot vērā Kopienas tiesību pašreizējo stāvokli, dalībvalstis saglabā kompetenci rīkoties, ievērojot Līguma 73.c panta noteikumos paredzētos ierobežojumus;tā kā pēc to būtības ir maz ticams, ka par Pasaules tirdzniecības organizācijas dibināšanas līgumu un Vispārējā nolīguma par pakalpojumu tirdzniecību protokoliem varētu tikt celtas tiešas prasības Kopienas vai dalībvalstu tiesās,IR NOLĒMUSI.1. pants1. Ar šo Eiropas Kopienas vārdā apstiprina to daļu Vispārējā nolīguma par pakalpojumu tirdzniecību otrajā protokolā par finanšu pakalpojumiem, kas ir Eiropas Kopienas kompetencē.2. Otrā protokola tekstu līdz ar īpašo saistību grafiku un atbrīvojumu sarakstu attiecībā uz Kopienu un tās dalībvalstīm pievieno šim lēmumam, kā arī pievieno šādus lēmumus:- Finanšu pakalpojumu tirdzniecības komitejas lēmumu, ar ko pieņem Vispārējā nolīguma par pakalpojumu tirdzniecību otro protokolu,- Pakalpojumu tirdzniecības padomes lēmumu par saistībām finanšu pakalpojumu jomā,- Pakalpojumu tirdzniecības padomes otro lēmumu par finanšu pakalpojumiem.3. Padomes priekšsēdētāju pilnvaro iecelt personu, kas ir pilnvarota parakstīt Vispārējā nolīguma par pakalpojumu tirdzniecību otro protokolu, lai Eiropas Kopienai uzliktu saistības attiecībā uz protokola daļu, kas ir tās kompetencē.2. pants1. Ar šo Eiropas Kopienas vārdā apstiprina to daļu Vispārējā nolīguma par pakalpojumu tirdzniecību trešajā protokolā par fizisku personu pārvietošanos, kas ir Eiropas Kopienas kompetencē.2. Trešā protokola tekstu līdz ar īpašo saistību grafiku attiecībā uz Kopienu un tās dalībvalstīm, kā arī Pakalpojumu tirdzniecības padomes lēmumu par saistībām attiecībā uz fizisku personu pārvietošanos pievieno šim lēmumam.3. Padomes priekšsēdētāju pilnvaro iecelt personu, kas ir pilnvarota parakstīt Vispārējā nolīguma par pakalpojumu tirdzniecību trešo protokolu, lai Eiropas Kopienai uzliktu saistības attiecībā uz protokola daļu, kas ir tās kompetencē.Luksemburgā, 1996. gada 25. jūnijāPadomes vārdā —priekšsēdētājsE. Ronchi[1] Eiropas Parlamenta 1996. gada 6. jūnija atzinums (Oficiālajā Vēstnesī vēl nav publicēts).[2] Ekonomikas un sociālo lietu komitejas 1996. gada 30. maija atzinums (Oficiālajā Vēstnesī vēl nav publicēts).[3] OV L 336, 23.12.1994., 1. lpp.[4] OV L 225, 20.8.1990., 1. lpp.[5] OV L 225, 20.8.1990., 6. lpp.--------------------------------------------------PIELIKUMSVISPĀRĒJĀ NOLĪGUMA PAR PAKALPOJUMU TIRDZNIECĪBU OTRAIS PROTOKOLSPASAULES TIRDZNIECĪBAS ORGANIZĀCIJAS (turpmāk tekstā – "PTO") DALĪBVALSTIS, kuru īpašo saistību grafiki un atbrīvojumu saraksti attiecībā uz Vispārējā nolīguma par pakalpojumu tirdzniecību II pantu par finanšu pakalpojumiem ir pievienoti šim protokolam (turpmāk tekstā – "attiecīgās dalībvalstis"),APSPRIEDUŠĀS saskaņā ar noteikumiem, ko paredz 1994. gada 15. aprīlī Marakešā pieņemtais Valdību lēmums par finanšu pakalpojumiem,ŅEMOT VĒRĀ otro pielikumu par finanšu pakalpojumiem un lēmumu par minētā pielikuma piemērošanu, ko 1995. gada 30. jūnijā apstiprinājusi Pakalpojumu tirdzniecības padome,VIENOJAS ŠĀDI:1. Šim protokolam pievienotais un uz dalībvalsti attiecināmais īpašo saistību grafiks un atbrīvojumu saraksts saistībā ar II pantu par finanšu pakalpojumiem līdz ar šā protokola stāšanos spēkā minētajai dalībvalstij aizstāj finanšu pakalpojumu nodaļas attiecīgās dalībvalsts īpašo saistību grafikā un atbrīvojumu sarakstā saistībā ar II pantu.2. Akceptēšanai ar parakstu vai citādi, šis protokols ir pieejams attiecīgajām dalībvalstīm līdz 1996. gada 30. jūnijam.3. Šis protokols stājas spēkā trīsdesmitajā dienā pēc dienas, kad to ir pieņēmušas visas attiecīgās dalībvalstis. Ja līdz 1996. gada 1. jūlijam to nav pieņēmušas visas attiecīgās dalībvalstis, tad dalībvalstis, kas protokolu ir pieņēmušas līdz minētajam datumam, var lemt par tā stāšanos spēkā.4. Šo protokolu deponē PTO ģenerāldirektoram. PTO ģenerāldirektors tūlīt nogādā visām PTO dalībvalstīm apliecinātu šā protokola kopiju un paziņojumus par tā pieņemšanu, ievērojot 3. punktu.5. Šo protokolu reģistrē saskaņā ar Apvienoto Nāciju Organizācijas Statūtu 102. panta noteikumiem.Ženēvā, tūkstoš deviņi simti deviņdesmit piektā gada … [datums], vienā eksemplārā angļu, franču un spāņu valodā, visiem tekstiem esot autentiskiem, ja vien attiecībā uz šeit pievienotajiem grafikiem nav paredzēts savādāk.Vispārējā nolīguma ar pakalpojumu tirdzniecĪbu trešais protokolsPASAULES TIRDZNIECĪBAS ORGANIZĀCIJAS DALĪBVALSTIS, kuru īpašo saistību grafiki, kas ir daļa no Vispārējā nolīguma par pakalpojumu tirdzniecību attiecībā uz fizisku personu pārvietošanos, ir pievienoti šim protokolam,APSPRIEDUŠĀS saskaņā ar noteikumiem, ko paredz 1994. gada 15. aprīlī Marakešā pieņemtais Valdību lēmums par sarunām par fizisku personu pārvietošanos,ŅEMOT VĒRĀ šādu sarunu rezultātus,ŅEMOT VĒRĀ lēmumu par fizisku personu pārvietošanos, ko 1995. gada 30. jūnijā pieņēmusi Pakalpojumu tirdzniecības padome,VIENOJAS ŠĀDI.1. Šim protokolam pievienotais un uz dalībvalsti attiecināmais saistību saraksts attiecībā uz fizisku personu pārvietošanos līdz ar šā protokola stāšanos spēkā minētajai dalībvalstij aizstāj vai papildina atbilstīgos ierakstus attiecīgās dalībvalsts īpašo saistību grafikā par fizisku personu pārvietošanos.2. Akceptēšanai ar parakstu vai citādi, šis protokols ir pieejams attiecīgajām dalībvalstīm līdz 1996. gada 30. jūnijam.3. Šis protokols stājas spēkā trīsdesmitajā dienā pēc 1996. gada 1. janvāra tām dalībvalstīm, kuras to pieņēmušas līdz minētajam datumam, un tām dalībvalstīm, kuras protokolu pieņēmušas pēc minētā datuma, bet ne vēlāk kā līdz 1996. gada 30. jūnijam, tas stājas spēkā trīsdesmitajā dienā pēc dienas, kad konkrētā valsts ir protokolu pieņēmusi. Ja dalībvalsts, kuras grafiks ir šā protokola pielikumā, to nepieņem līdz minētajam datumam, tad jautājumu nosūta Pakalpojumu tirdzniecības padomei izskatīšanai un attiecīgai rīcībai.4. Šo protokolu deponē Pasaules tirdzniecības organizācijas ģenerāldirektoram. Ģenerāldirektors tūlīt nogādā visām dalībvalstīm apliecinātu šā protokola kopiju un paziņojumus par tā pieņemšanu, ievērojot 3. punktu.5. Šo protokolu reģistrē saskaņā ar Apvienoto Nāciju Organizācijas Statūtu 102. panta noteikumiem.Ženēvā, tūkstoš deviņi simti deviņdesmit piektā gada … [datums], vienā eksemplārā angļu, franču un spāņu valodā, visiem tekstiem esot autentiskiem, ja vien attiecībā uz šeit pievienotajiem grafikiem nav paredzēts savādāk.--------------------------------------------------


title: Parlamenta Reglamenta grozīšana, ņemot vērā Parlamentārās reformas darba grupas priekšlikumus par darbu plenārsēdēs Eiropas Parlamenta 2008. gada 8. jūlija lēmums par Parlamenta Reglamenta grozīšanu, ņemot vērā Parlamentārās reformas darba grupas priekšlikumus par darbu plenārsēdēs un patstāvīgajiem ziņojumiem (2007/2272(REG))

text:
               3.12.2009

               LV

               Eiropas Savienības Oficiālais Vēstnesis

               CE 294/86

         Otrdiena, 2008. gada 8. jūlijsParlamenta Reglamenta grozīšana, ņemot vērā Parlamentārās reformas darba grupas priekšlikumus par darbu plenārsēdēs
   P6_TA(2008)0334
   Eiropas Parlamenta 2008. gada 8. jūlija lēmums par Parlamenta Reglamenta grozīšanu, ņemot vērā Parlamentārās reformas darba grupas priekšlikumus par darbu plenārsēdēs un patstāvīgajiem ziņojumiem (2007/2272(REG))
   2009/C 294 E/22

      Eiropas Parlaments,
   ņemot vērā Priekšsēdētāju konferences 2007. gada 25. oktobra un 12. decembra lēmumu,
   ņemot vērā priekšsēdētāja 2007. gada 15. novembra un 2008. gada 31. janvāra vēstuli,
   ņemot vērā Priekšsēdētāju konferencei 2007. gada 6. septembrī iesniegto Parlamentārās reformas darba grupas Pirmo starpposma ziņojumu par plenārsēdēm un pasākumu kalendāru un tajā izklāstītos secinājumus par pastāvīgajiem ziņojumiem,
   ņemot vērā EK līguma 199. pantu,
   ņemot vērā Reglamenta 201. un 202. pantu,
   ņemot vērā Konstitucionālo jautājumu komitejas ziņojumu (A6-0197/2008),

               1.

               nolemj Reglamentā izdarīt turpmāk minētos grozījumus;

               2.

               norāda, ka šie grozījumi stāsies spēkā nākamās sesijas pirmajā dienā, izņemot jaunā IIa pielikuma 2. un 3. punkta grozījumus, kas stāsies spēkā Parlamenta tā pilnvaru laika pirmajā dienā, kurš sāksies 2009. gada jūlijā; norāda, ka 45. panta 1.a punktu piemēro arī ziņojumiem, kuru sagatavošanai atļauja saņemta pirms šā noteikuma stāšanās spēkā;

               3.

               nolemj, ka grozījums Nr. 5, kas attiecas uz 39. panta 2. punktu un ir iekļauts 2007. gada 13. novembra lēmumā (1) par Parlamenta Reglamenta grozījumiem atbilstīgi Deputātu nolikumam, stāsies spēkā nākamās sesijas pirmajā dienā;

               4.

               nolemj, saskaņā ar Reglamenta 204. panta c) apakšpunktu, kā Reglamenta pielikumu publicēt Priekšsēdētāju konferences lēmumu par procedūru un praksi attiecībā uz pilnvarojumu sagatavot patstāvīgos ziņojumus, kas grozīts ar Priekšsēdētāju konferences 2007. gada 12. decembra un 2008. gada 14. februāra lēmumu; uzdod ģenerālsekretāram atjaunināt šo pielikumu atbilstīgi turpmākajiem Priekšsēdētāju konferences lēmumiem šajā jomā;

               5.

               uzdod priekšsēdētājam šo lēmumu nosūtīt Padomei un Komisijai zināšanai.

               SPĒKĀ ESOŠAIS TEKSTS

               GROZĪJUMS

                  Grozījums Nr. 1

                  Parlamenta Reglaments

                  38.a pants (jauns)

                     38.a pants

                     Līgumos Parlamentam piešķirtās iniciatīvas tiesības

                     Ja Līgumos Parlamentam ir piešķirtas iniciatīvas tiesības, atbildīgā komiteja var pieņemt lēmumu sagatavot patstāvīgu ziņojumu.

                     Šajā ziņojumā ir iekļauts:

                                 a)

                                 rezolūcijas priekšlikums,

                                 b)

                                 vajadzības gadījumā lēmuma vai priekšlikuma projekts,

                                 c)

                                 paskaidrojums, kurā, ja vajadzīgs, ietver finanšu pārskatu.

                     Ja pirms tiesību akta pieņemšanas Parlamentā ir vajadzīgs Padomes apstiprinājums vai piekrišana un Komisijas atzinums vai piekrišana, Parlaments pēc balsošanas par tiesību akta priekšlikumu un pamatojoties uz referenta ierosinājumu, var pieņemt lēmumu, ka balsošanu par rezolūcijas priekšlikumu atliek, līdz Padome vai Komisija būs paziņojušas savu nostāju.

                  Grozījums Nr. 2

                  Parlamenta Reglaments

                  45. pants — 1.a punkts (jauns)

                                 1.a

                                 Rezolūcijas priekšlikumi, kas iekļauti patstāvīgajos ziņojumos, Parlamentam jāizskata saskaņā ar īsā izklāsta procedūru, kas noteikta 131.a pantā. Šādu rezolūciju priekšlikumu grozījumus nepieņem izskatīšanai plenārsēdē, ja vien tos nav iesniedzis referents, lai ņemtu vērā jaunu informāciju, taču var iesniegt alternatīvus rezolūcijas priekšlikumus saskaņā ar 151. panta 4. punktu. Šo punktu nepiemēro, ja ziņojuma temats plenārsēdes debatēs ir iekļaujams kā galvenais, ja ziņojums ir sagatavots saskaņā ar 38.a vai 39. pantā minētajām iniciatīvas tiesībām vai to var uzskatīt par stratēģisku saskaņā ar Priekšsēdētāju konferences noteiktajiem kritērijiem

                               (2).

                  Grozījums Nr. 3

                  Parlamenta Reglaments

                  45. pants — 2. punkts — 1. daļa

                           2.

                              Šī panta noteikumi pēc analoģijas attiecas arī uz gadījumiem, kad Līgumi piešķir iniciatīvas tiesības Parlamentam.

                           2.

                              Ja uz ziņojuma tematu attiecas 38.a pantā minētās iniciatīvas tiesības, atļauju var nedot tikai tad, ja nav izpildīti Līgumos paredzētie nosacījumi.

                  Grozījums Nr. 4

                  Parlamenta Reglaments

                  45. pants — 2. punkts — 2. daļa

                     Šādos
                   gadījumos Priekšsēdētāju konference pieņem lēmumu divu mēnešu laikā.

                                 2.a

                                 Gadījumos, kas minēti 38.a pantā un 39. pantā,
                               Priekšsēdētāju konference pieņem lēmumu divu mēnešu laikā.

                  Grozījums Nr. 5

                  Parlamenta Reglaments

                  110. pants — 1. punkts

                           1.

                           Ikviens deputāts var uzdot Padomei vai Komisijai jautājumus, uz kuriem jāatbild rakstiski. Par jautājuma saturu ir atbildīgs tā iesniedzējs.

                           1.

                           Ikviens deputāts
                                 saskaņā ar pamatnostādnēm, kas ietvertas šī Reglamenta pielikumā

                               (3), var uzdot Padomei vai Komisijai jautājumus, uz kuriem jāatbild rakstiski. Par jautājuma saturu ir atbildīgs tā iesniedzējs.

                  Grozījums Nr. 6

                  Parlamenta Reglaments

                  110. pants — 2. punkts

                           2.

                           Jautājumus iesniedz rakstiski Parlamenta priekšsēdētājam, kurš tos nosūta attiecīgajai iestādei.

                           2.

                           Jautājumus iesniedz rakstiski Parlamenta priekšsēdētājam, kurš tos nosūta attiecīgajai iestādei.
                                 Ja ir šaubas par jautājuma pieņemamību, lēmumu pieņem priekšsēdētājs. Viņa lēmumu dara zināmu jautājuma iesniedzējam.

                  Grozījums Nr. 7

                  Parlamenta Reglaments

                  111. pants — 1. punkts

                           1.

                           Ikviens deputāts var uzdot Eiropas Centrālajai bankai jautājumus, uz kuriem jāatbild rakstiski.

                           1.

                           Ikviens deputāts
                                 saskaņā ar pamatnostādnēm, kas ietvertas šī Reglamenta pielikumā

                               (4), var uzdot Eiropas Centrālajai bankai jautājumus, uz kuriem jāatbild rakstiski.

                  Grozījums Nr. 8

                  Parlamenta Reglaments

                  131.a pants (jauns)

                     131.a pants

                     Īss izklāsts

                     Pēc referenta pieprasījuma vai Priekšsēdētāju konferences priekšlikuma Parlaments var arī nolemt, ka tematu, par kuru nav vajadzīgas plašas debates, var izskatīt, referentam plenārsēdē sniedzot īsu izklāstu. Tādā gadījumā Komisijai ir iespēja izteikties un katram deputātam ir tiesības paust savu viedokli, iesniedzot papildu rakstisku deklarāciju saskaņā ar 142. panta 7. punktu.

                  Grozījums Nr. 9

                  Parlamenta Reglaments

                  142. pants — 5. punkts

                           5.

                           Komisijai un Padomei dod vārdu debatēs par ziņojumu uzreiz pēc tam, kad referents to ir nolasījis.
                                 Tomēr, ja notiek debates par Komisijas priekšlikumu, Parlamenta priekšsēdētājs aicina Komisijas pārstāvi vispirms ar to īsumā iepazīstināt, un, ja debates attiecas uz Padomes iesniegto tekstu, Parlamenta priekšsēdētājs var aicināt Padomi izteikties vispirms; šādos gadījumos referents uzstājas pēc tam.
                               Padome un Komisija var izteikties vēlreiz, it īpaši, lai atbildētu uz deputātu paziņojumiem.

                           5.

                           Komisijai un Padomei dod vārdu debatēs par ziņojumu uzreiz pēc tam, kad referents to ir nolasījis. Komisija
                                 ,
                               Padome
                                 un referents
                               var izteikties vēlreiz, it īpaši, lai atbildētu uz deputātu paziņojumiem.

                  Grozījums Nr. 10

                  Parlamenta Reglaments

                  151. pants — 4. punkts

                           4.

                           Politiskā grupa var iesniegt rezolūcijas priekšlikumu ar mērķi aizstāt nenormatīvas rezolūcijas projektu, kas ir ietverts komitejas ziņojumā.

                           4.

                           Politiskā grupa
                                 vai vismaz 40 deputāti
                               var iesniegt rezolūcijas priekšlikumu ar mērķi aizstāt nenormatīvas rezolūcijas projektu, kas ir ietverts komitejas ziņojumā.

               Šādā gadījumā politiskā grupa nevar iesniegt grozījumus atbildīgās komitejas iesniegtajam rezolūcijas projektam. Politiskās
                     grupas iesniegtais
                   rezolūcijas priekšlikums nedrīkst būt garāks par atbildīgās komitejas iesniegto priekšlikumu. To bez grozījumiem iesniedz Parlamentam apstiprināšanai vienā balsojumā.

               Šādā gadījumā politiskā grupa
                     vai attiecīgie deputāti
                   nevar iesniegt grozījumus atbildīgās komitejas iesniegtajam rezolūcijas projektam.
                     Alternatīvais
                   rezolūcijas priekšlikums nedrīkst būt garāks par atbildīgās komitejas iesniegto priekšlikumu. To bez grozījumiem iesniedz Parlamentam apstiprināšanai vienā balsojumā.

                     Pēc analoģijas piemēro 103. panta 4. punktu.

                  Grozījums Nr. 11

                  Parlamenta Reglaments

                  IIa pielikums (jauns)

                     IIa PIELIKUMS

                     Pamatnostādnes par jautājumiem, uz kuriem jāsniedz rakstiskas atbildes saskaņā ar 110. un 111. pantu

                                 1.

                              Jautājumi, uz kuriem jāsniedz rakstiskas atbildes,

                                       —

                                             ir saistīti ar attiecīgās iestādes kompetenci un atbildības jomu, kā arī ir vispārējās interesēs;

                                       —

                                             ir kodolīgi un saprotami;

                                       —

                                             nav aizvainojoši;

                                       —

                                             neattiecas uz pilnīgi privātu tematu.

                                 2.

                              Ja jautājums neatbilst šīm pamatnostādnēm, sekretariāts jautājuma iesniedzējam iesaka, kā jautājumu varētu izteikt, lai tas būtu pieņemams.

                                 3.

                              Ja tieši tāds pats vai līdzīgs jautājums sešu iepriekšējo mēnešu laikā jau ir uzdots un uz to ir saņemta atbilde, sekretariāts iepriekšējā jautājuma un atbildes kopiju pārsūta jautājuma iesniedzējam. Jautājumu attiecīgajai iestādei var nosūtīt atkārtoti tikai tad, ja jautājuma iesniedzējs atklāj jaunus būtiskus faktus vai cenšas saņemt vairāk informācijas.

                                 4.

                              Ja jautājums attiecas uz faktisko vai statistisko informāciju, kas jau ir pieejama Parlamenta bibliotēkā, bibliotēka to dara zināmu deputātam, kurš jautājumu var atsaukt.

                                 5.

                              Uz jautājumiem par saistītiem tematiem var sniegt kopēju atbildi.

      (1)  Pieņemtie teksti, P6_TA(2007)0500.

      (2)
         Sk. attiecīgo Priekšsēdētāju konferences lēmumu, kas pievienots Reglamentam kā (..) pielikums.

      (3)
         Sk. IIa pielikumu.

      (4)
         Sk. IIa pielikumu.


title: Padomes Lēmums 2009/316/TI ( 2009. gada 6. aprīlis ) par Eiropas Sodāmības reģistru informācijas sistēmas ( ECRIS ) izveidi, piemērojot Pamatlēmuma 2009/315/TI 11. pantu

text:
               7.4.2009

               LV

               Eiropas Savienības Oficiālais Vēstnesis

               L 93/33

      PADOMES LĒMUMS 2009/316/TI
   (2009. gada 6. aprīlis)
   par Eiropas Sodāmības reģistru informācijas sistēmas (ECRIS) izveidi, piemērojot Pamatlēmuma 2009/315/TI 11. pantu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 31. pantu un 34. panta 2. punkta c) apakšpunktu,
   ņemot vērā Padomes Pamatlēmumu 2009/315/TI (2009. gada 26. februāris) par to, kā organizēt un īstenot no sodāmības reģistra iegūtas informācijas apmaiņu starp dalībvalstīm (1), un jo īpaši tā 11. panta 4. punktu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (2),
   tā kā:

               (1)

               Līguma par Eiropas Savienību 29. pantā noteikts, ka Eiropas Savienības mērķis ir nodrošināt pilsoņiem augstu aizsardzības pakāpi brīvības, drošības un tiesiskuma telpā. Šis mērķis ietver to, ka dalībvalstu kompetentās iestādes veic sistemātisku no sodāmības reģistriem iegūtas informācijas apmaiņu tā, lai tiktu nodrošināta tās kopīga sapratne un šādas apmaiņas lietderība.

               (2)

               Informācijas plūsma par notiesājošiem spriedumiem, kādi attiecībā uz dalībvalstu valstspiederīgajiem pieņemti citās dalībvalstīs, uz pašreizējā pamata – 1959. gada 20. aprīļa Eiropas Konvencijas par savstarpēju palīdzību krimināllietās – nav efektīva. Tādēļ nepieciešamas efektīvākas un pieejamākas procedūras šādas informācijas apmaiņai ES mērogā.

               (3)

               Nepieciešamība uzlabot informācijas apmaiņas kvalitāti notiesājošu spriedumu jomā tika atzīta par prioritāti Eiropadomes 2004. gada 25. un 26. marta Deklarācijā par terorisma apkarošanu un tika vēlreiz uzsvērta Hāgas programmā (3) un rīcības plānā (4) tās īstenošanai. Turklāt sodāmības reģistru datorizētu saslēgšanu ES līmenī par politisku prioritāti atzina Eiropadome 2007. gada 21. un 22. jūnija secinājumos.

               (4)

               Sodāmības reģistru datorizēta saslēgšana ir daļa no E-tiesiskuma projekta, kuru Eiropadome vairākkārt atzina par prioritāti 2007. gadā.

               (5)

               Pašlaik gatavo izmēģinājuma projektu nolūkā saslēgt sodāmības reģistrus. Tā sasniegumi ir vērtīgs pamats turpmākam darbam pie informācijas datorizētas apmaiņas Eiropas Savienības līmenī.

               (6)

               Šā lēmuma mērķis ir īstenot Pamatlēmumu 2009/315/TI, lai izstrādātu un attīstītu datorizētu sistēmu informācijas par notiesājošiem spriedumiem apmaiņai starp dalībvalstīm. Šādai sistēmai būtu jāspēj sniegt informāciju par sodāmību tādā formā, lai to varētu viegli saprast. Tādēļ būtu jāizveido standartizēts formāts, kādā dalībvalstu centrālās iestādes veic informācijas apmaiņu vienotā, elektroniskā un viegli datortulkojamā veidā, kā arī citi sodāmības informācijas elektroniskās apmaiņas organizēšanas un vienkāršošanas veidi.

               (7)

               Minētais lēmums ir balstīts uz principiem, kas iekļauti Pamatlēmumā 2009/315/TI, un piemēro, kā arī papildina šos principus no tehniskā viedokļa.

               (8)

               Sistēmā ievadāmo datu kategorijas, mērķi, kādiem datus ievada, ievadīšanas kritēriji, iestādes, kurām ir atļauta piekļuve datiem, un daži specifiski noteikumi par personas datu aizsardzību ir noteikti Pamatlēmumā 2009/315/TI.

               (9)

               Nedz ar minēto lēmumu, nedz ar Pamatlēmumu 2009/315/TI neuzliek pienākumu apmainīties ar informāciju par nolēmumiem, kas nav saistīti ar krimināllietām.

               (10)

               Tā kā šā lēmuma mērķis nav saskaņot valstu sodāmības reģistru sistēmas, notiesāšanas dalībvalstij nav pienākuma mainīt savu iekšējo sodāmības reģistra sistēmu attiecībā uz informācijas izmantošanu valsts iekšējiem mērķiem.

               (11)

               Eiropas Sodāmības reģistru sistēma (ECRIS) ir decentralizēta informācijas tehnoloģijas sistēma. Sodāmības reģistru dati būtu jāuzglabā vienīgi dalībvalstu izmantotās datubāzēs, un nedrīkstētu būt tiešas piekļuves tiešsaistē citu dalībvalstu sodāmības reģistru datubāzēm. Dalībvalstīm būtu jāuzņemas atbildība par savas valsts sodāmības reģistra datubāzes darbību un informācijas apmaiņas sekmīgu veikšanu. ECRIS kopīgajai komunikācijas infrastruktūrai sākumā vajadzētu būt Eiropas telemātikas pakalpojumu tīklam (S-TESTA). Visi izdevumi, kas saistīti ar kopīgo komunikācijas infrastruktūru, būtu jāsedz no Eiropas Savienības vispārējā budžeta.

               (12)

               Noziedzīgu nodarījumu, kā arī sodu un piespiedu pasākumu kategoriju atsauces tabulām, kas sniegtas šajā lēmumā, būtu jāatvieglo automātiska tulkošana un būtu jānodrošina, ka, izmantojot kodu sistēmu, pārsūtītā informācija tiek savstarpēji saprasta. Tabulu saturs ir izstrādāts visu 27 dalībvalstu vajadzību analīzes rezultātā. Minētajā analīzē tika ņemta vērā izmēģinājuma projekta kategorizēšana un dažādu valstīs noteiktu noziedzīgu nodarījumu, kā arī sodu un piespiedu pasākumu kopu veidošanas pasākuma rezultāti. Turklāt noziedzīgu nodarījumu tabulā tika ņemtas vērā arī Eiropas un starptautiskā līmenī saskaņotās pašreizējās kopīgās definīcijas, kā arī Eurojust un Eiropola datu modeļi.

               (13)

               Lai nodrošinātu savstarpēju sapratni par kopīgo kategorizēšanu un tās pārskatāmību, katrai dalībvalstij būtu jāiesniedz valstī noteikto noziedzīgu nodarījumu, kā arī sodu un piespiedu pasākumu saraksts, kas ietilpst katrā attiecīgās tabulas kategorijā. Dalībvalstis var sniegt noziedzīgu nodarījumu, kā arī sodu un piespiedu pasākumu aprakstus, un, ņemot vērā šādu aprakstu lietderību, tās būtu jāmudina to darīt. Šādai informācijai vajadzētu būt pieejamai dalībvalstīm.

               (14)

               Šajā lēmumā sniegtās noziedzīgu nodarījumu, kā arī sodu un piespiedu pasākumu kategoriju atsauces tabulas nav paredzētas, lai izveidotu juridisku ekvivalenci starp valsts mēroga noziedzīgiem nodarījumiem, kā arī sodiem un piespiedu pasākumiem. Tās ir rīki, ar kuriem saņēmējam palīdz labāk saprast nosūtītajā informācijā ietvertā(-o) fakta(-u) un soda(-u), un piespiedu pasākumu veidu. Dalībvalsts, kura nosūta informāciju, nevar pilnībā garantēt minēto kodu precizitāti, un tam nebūtu jāliedz kompetentām iestādēm saņēmējā dalībvalstī interpretēt saņemto informāciju.

               (15)

               Noziedzīgu nodarījumu, kā arī sodu un piespiedu pasākumu kategoriju atsauces tabulas būtu jāpārskata un jāatjaunina saskaņā ar procedūru Padomes lēmumu īstenošanas pasākumu pieņemšanai, kā paredzēts Līgumā par Eiropas Savienību.

               (16)

               Dalībvalstīm un Komisijai būtu savstarpēji jākonsultējas Padomē saskaņā ar Līgumā par Eiropas Savienību noteikto kārtību, lai izstrādātu nesaistošu rokasgrāmatu praktiskā darba veicējiem, kurā būtu jāizskaidro procedūras, ar kurām reglamentē informācijas apmaiņu, jo īpaši pārkāpēju identifikācijas kārtība, jāsniedz vienota izpratne par noziedzīgu nodarījumu, kā arī sodu un piespiedu pasākumu kategorijām un jāizskaidro atsevišķām valstīm raksturīgi problemātiski noziedzīgi nodarījumi un sodi, un piespiedu pasākumi un jānodrošina ECRIS attīstībai un darbībai vajadzīgā koordinācija.

               (17)

               Lai paātrinātu ECRIS veidošanu, Komisijai būtu jāpieņem vairāki tehniski pasākumi, lai palīdzētu dalībvalstīm sagatavot tehnisko infrastruktūru sodāmības reģistru datubāzu saslēgšanai. Komisija var nodrošināt ieteicamo īstenošanas programmatūru, proti, attiecīgu programmatūru, lai dalībvalstis varētu izveidot šādu saslēgumu, savukārt dalībvalstis var izlemt to izmantot savas saslēgšanas programmatūras vietā, ieviešot kopīgu protokolu kopumu, kas dod iespēju apmainīties ar sodāmības reģistru datubāzēm.

               (18)

               Datorizētai apmaiņai ar informāciju, kas iegūta no dalībvalstu sodāmības reģistriem, būtu jāpiemēro Padomes Pamatlēmums 2008/977/TI (2008. gada 27. novembris) par tādu personas datu aizsardzību, ko apstrādā, policijas un tiesu iestādēm sadarbojoties krimināllietās (5), lai nodrošinātu pienācīgu datu aizsardzības pakāpi, kad notiek informācijas apmaiņa starp dalībvalstīm, atļaujot dalībvalstīm prasīt augstākus standartus valsts datu apstrādes aizsardzībai.

               (19)

               Ņemot vērā to, ka ierosinātās rīcības mērķi, proti, datorizētas sistēmas izveidi, lai starp dalībvalstīm apmainītos ar informāciju par notiesājošiem spriedumiem, nevar pietiekami labi sasniegt atsevišķās dalībvalstīs, un tādēļ, lai visā Eiropas Savienībā tiktu veikta saskaņota rīcība, šo mērķi labāk var sasniegt Eiropas Savienības līmenī, Padome var pieņemt pasākumus saskaņā ar Līguma par Eiropas Savienību 2. pantā minēto un Eiropas Kopienas dibināšanas līguma 5. pantā noteikto subsidiaritātes principu. Saskaņā ar Eiropas Kopienas dibināšanas līguma 5. pantā noteikto proporcionalitātes principu šajā lēmumā paredz vienīgi tos pasākumus, kas ir vajadzīgi šā mērķa sasniegšanai.

               (20)

               Šajā lēmumā ievērotas pamattiesības un principi, kas atzīti Līguma par Eiropas Savienību 6. pantā un atspoguļoti Eiropas Savienības Pamattiesību hartā,

         IR NOLĒMUSI ŠĀDI.
   1. pants
   Priekšmets
   Ar šo lēmumu izveido Eiropas Sodāmības reģistru informācijas sistēmu (ECRIS).
   Ar šo lēmumu arī nosaka standartizētā formāta elementus no sodāmības reģistriem iegūtās informācijas elektroniskai apmaiņai starp dalībvalstīm, jo īpaši attiecībā uz informāciju par noziedzīgiem nodarījumiem, par kuriem persona notiesāta, un informāciju par notiesājošā sprieduma saturu, kā arī citiem īstenošanas vispārīgiem un tehniskiem līdzekļiem, kas saistīti ar informācijas apmaiņas organizēšanu un vienkāršošanu.
   2. pants
   Definīcijas
   Šajā lēmumā piemēro Pamatlēmumā 2009/315/TI iekļautās definīcijas.
   3. pants
   Eiropas Sodāmības reģistru informācijas sistēma (ECRIS)
   1.   ECRIS ir decentralizēta informācijas tehnoloģiju sistēma, kas balstās uz katras dalībvalsts sodāmības reģistru datubāzēm. Tā sastāv no šādiem elementiem:

               a)

               saslēguma programmatūra, kas izstrādāta saskaņā ar kopīgu protokolu kopumu, lai varētu veikt informācijas apmaiņu starp dalībvalstu sodāmības reģistru datubāzēm;

               c)

               kopīga komunikācijas infrastruktūra, kas nodrošina šifrētu tīklu.

         2.   Šā lēmuma mērķis nav izveidot centralizētu sodāmības reģistru datubāzi. Visus sodāmības reģistra datus uzglabā tikai datubāzēs, kuras izmanto dalībvalstis.
   3.   Pamatlēmuma 2009/315/TI 3. pantā minētajām dalībvalstu centrālajām iestādēm nav tiešas piekļuves tiešsaistē citu dalībvalstu sodāmības reģistru datubāzēm. Lai nodrošinātu citām dalībvalstīm nosūtīto sodāmības reģistra informācijas konfidencialitāti un integritāti, piemēro labākās dalībvalstu savstarpēji un ar Komisijas atbalstu noteiktās metodes.
   4.   Par saslēguma programmatūras un datubāzu, kurās uzglabā, sūta un saņem informāciju, kas iegūta no sodāmības reģistriem, darbību ir atbildīgas iesaistītās dalībvalstis.
   5.   Kopīgās komunikācijas infrastruktūra ir S-TESTA komunikācijas tīkls. Jebkādi turpmāki uzlabojumi šajā tīklā vai jebkāds alternatīvs drošs tīkls nodrošina to, ka esošā kopīgās komunikācijas infrastruktūra joprojām atbilst 6. punktā izklāstītajām prasībām.
   6.   Kopīgās komunikācijas infrastruktūras lietošana ir Komisijas atbildībā, un tā atbilst drošības priekšnoteikumiem un pilnībā atbilst informācijas apmaiņas mehānismu vajadzībām, ko nosaka ar šo lēmumu.
   7.   Lai panāktu ECRIS efektīvu darbību, Komisija nodrošina vispārīgu atbalstu un uzraudzību un tehnisko palīdzību, ietverot 6. panta 2. punkta b) apakšpunkta i) punktā minētās statistikas vākšanu un izstrādi un ieteicamo īstenošanas programmatūru.
   8.   Neatkarīgi no iespējas izmantot Eiropa Savienības finanšu programmas saskaņā ar piemērojamiem noteikumiem, katra dalībvalsts sedz savas izmaksas, kuras rada 1. punktā minēto sodāmības reģistru datubāzu un savstarpēja savienojuma programmatūras ieviešana, pārvaldīšana, izmantošana un uzturēšana.
   Komisija sedz izmaksas, kuras rada ECRIS kopīgās komunikācijas infrastruktūras ieviešana, pārvaldīšana, izmantošana, uzturēšana un turpmākā veidošana, kā arī ieteicamās īstenošanas programmatūras ieviešana un turpmākā veidošana.
   4. pants
   Informācijas pārsūtīšanas formāts
   1.   Pārsūtot informāciju saskaņā ar Pamatlēmuma 2009/315/TI 4. panta 2. un 3. punktu un 7. pantu attiecībā uz noziedzīga nodarījuma apzīmējumu vai juridisko klasifikāciju un piemērojamām tiesību normām, dalībvalstis izmanto attiecīgo kodu, kas atbilst sūtījumā minētajam noziedzīgajam nodarījumam, kā noteikts A pielikumā ietvertajā noziedzīgu nodarījumu tabulā. Izņēmuma kārtā, ja noziedzīgs nodarījums neatbilst kādai konkrētai apakškategorijai, konkrētajam noziedzīgajam nodarījumam min attiecīgā vai atbilstīgākā noziedzīgā nodarījumu kodu “atvērtā kategorija” vai, ja tādas nav, kodu “citi noziedzīgi nodarījumi”.
   Dalībvalstis var arī sniegt informāciju, kas pieejama attiecībā uz noziedzīga nodarījuma pabeigtības pakāpi un līdzdalības pakāpi, un attiecīgā gadījumā – informāciju par pilnīgu vai daļēju atbrīvojumu no kriminālatbildības vai recidīvismu.
   2.   Pārsūtot informāciju saskaņā ar Pamatlēmuma 2009/315/TI 4. panta 2. un 3. punktu un 7. pantu par notiesājošā sprieduma saturu, īpaši par piespriesto sodu, kā arī par visiem papildu sodiem, drošības pasākumiem un turpmākiem lēmumiem, ar kuriem groza piespriestā soda izpildi, dalībvalstis izmanto attiecīgo kodu katram no sūtījumā minētajiem sodiem un piespiedu pasākumiem, kā noteikts sodu un piespiedu pasākumu tabulā B pielikumā. Izņēmuma kārtā, ja sods vai piespiedu pasākums neatbilst kādai konkrētai apakškategorijai, attiecīgā soda vai piespiedu pasākuma apzīmēšanai min attiecīgā vai atbilstīgākā soda vai piespiedu pasākuma koda apzīmējumu “atvērtā kategorija” vai, ja tādas nav, kodu “citi sodi un piespiedu pasākumi”.
   Attiecīgos gadījumos dalībvalstis sniedz arī pieejamo informāciju par piespriestā soda vai piespiedu pasākuma būtību un/vai izpildes apstākļiem, kā paredzēts B pielikuma parametros. Parametru “nolēmums, kas nav saistīts ar krimināllietām” izmanto tikai gadījumos, ja informāciju par šādu nolēmumu brīvprātīgi sniedz dalībvalsts, kas ir attiecīgās personas valstspiederības valsts, atbildot uz lūgumu pēc informācijas par notiesājošu spriedumu.
   5. pants
   Informācija par noziedzīgiem nodarījumiem, kā arī par sodiem un piespiedu pasākumiem valstīs
   1.   Turpmāk norādīto informāciju dalībvalstis iesniedz Padomes Ģenerālsekretariātam, lai sastādītu 6. panta 2. punkta a) apakšpunktā minēto nesaistošo rokasgrāmatu praktiskā darba veicējiem:

               a)

               valsts noziedzīgu nodarījumu sarakstu katrā kategorijā, kas minēta A pielikumā pievienotajā noziedzīgu nodarījumu tabulā. Sarakstā ietver noziedzīgu nodarījumu apzīmējumu vai juridisko klasifikāciju un atsauci uz piemērojamām tiesību normām. Tajā var iekļaut arī noziedzīga nodarījuma elementu īsu aprakstu;

               b)

               sarakstu par notiesājošo spriedumu veidiem, iespējamiem papildu sodiem un drošības pasākumiem, un iespējamiem turpmākiem lēmumiem, ar kuriem groza sprieduma izpildi, kā noteikts valsts tiesību aktos, katrā no B pielikuma sodu un piespiedu pasākumu tabulā minētajām kategorijām. Tajā var arī iekļaut īsu konkrētā soda vai piespiedu pasākuma aprakstu.

         2.   Dalībvalstis regulāri atjaunina 1. punktā minētos sarakstus un aprakstus. Atjauninātu informāciju nosūta Padomes Ģenerālsekretariātam.
   3.   Padomes Ģenerālsekretariāts informāciju, kas saņemta saskaņā ar šo pantu, paziņo dalībvalstīm un Komisijai.
   6. pants
   Īstenošanas pasākumi
   1.   Padome, pieņemot lēmumu ar kvalificētu balsu vairākumu un pēc apspriešanās ar Eiropas Parlamentu, pēc vajadzības pieņem grozījumus A un B pielikumā.
   2.   Dalībvalstu attiecīgo nodaļu un Komisijas pārstāvji Padomē informē cits citu un savstarpēji konsultējas, lai:

               a)

               izstrādātu praktiskā darba veicējiem paredzētu nesaistošu rokasgrāmatu, kurā būtu noteikta informācijas apmaiņas procedūra, izmantojot ECRIS, jo īpaši pievēršoties noziedzīgu nodarījumu izdarītāju identifikācijas kārtībai, kā arī izklāstīta kopīga izpratne par attiecīgi A un B pielikumā uzskaitīto noziedzīgo nodarījumu, kā arī sodu un piespiedu pasākumu kategorijām;

               b)

               koordinētu rīcību, kas vajadzīga ECRIS tehniskajai veidošanai un darbībai, jo īpaši attiecībā uz:

                           i)

                           reģistrācijas sistēmu un procedūru izstrādi, kas dod iespēju uzraudzīt ECRIS darbu, kā arī sistēmu un procedūru izstrādi “nepersonīgai” statistikai par no sodāmības reģistriem iegūtas informācijas apmaiņu, izmantojot ECRIS;

                           ii)

                           apmaiņas tehnisko specifikāciju, tostarp drošības prasību, jo īpaši kopīgo protokolu kopumu pieņemšanu;

                           iii)

                           procedūru noteikšanu, lai pārbaudītu, vai valstu lietojumprogrammatūra atbilst tehniskajām specifikācijām.

         7. pants
   Pārskats
   Komisijas dienesti regulāri, izmantojot ECRIS, publicē ziņojumu par no sodāmības reģistriem iegūtas informācijas apmaiņu, jo īpaši izmantojot 6. panta 2. punkta b) apakšpunkta i) punktā minēto statistiku. Šo ziņojumu pirmo reizi publicē vienu gadu pēc Pamatlēmuma 2009/315/TI 13. panta 3. punktā minētā ziņojuma iesniegšanas.
   8. pants
   Īstenošana un termiņi
   1.   Dalībvalstis pieņem pasākumus, kas nepieciešami, lai izpildītu šo lēmumu līdz 2012. gada 7. aprīlim.
   2.   Dalībvalstis izmanto 4. pantā noteikto formātu un ievēro informācijas apmaiņas organizēšanas un vienkāršošanas veidus, kas noteikti šajā lēmumā, sākot no dienas, kas paziņota saskaņā ar Pamatlēmuma 2009/315/TI 11. panta 6. punktu.
   9. pants
   Stāšanās spēkā
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Luksemburgā, 2009. gada 6. aprīlī

            Padomes vārdā —

            priekšsēdētājs

         J. POSPÍŠIL

      (1)  Skatīt šā Oficiālā Vēstneša 23 lpp.

      (2)  Atzinums sniegts 2008. gada 9. oktobrī (Oficiālajā Vēstnesī vēl nav publicēts).

      (3)  OV C 53, 3.3.2005., 1. lpp.

      (4)  OV C 198, 12.8.2005., 1. lpp.

      (5)  OV L 350, 30.12.2008., 60. lpp.

      A PIELIKUMS

         Noziedzīgu nodarījumu kategoriju kopīgā tabula, minēta 4. pantā

                     Parametri

                  Pabeigtības pakāpe

                  Pabeigts noziedzīgs nodarījums

                  C

                  Mēģinājums vai gatavošanās

                  A

                  Nenosūtīts elements

                  Ø

                  Līdzdalības pakāpe

                  Izdarītājs

                  M

                  Palīgs un līdzdalībnieks vai kūdītājs/organizētājs, konspirators

                  H

                  Nenosūtīts elements

                  Ø

                  Atbrīvošana no kriminālatbildības

                  Nepieskaitāmība vai ierobežota pieskaitāmība

                  S

                     Recidīvisms

                  R

                  Kods

                  Noziedzīgu nodarījumu kategorijas un apakškategorijas

                  0100 00
                  atvērta kategorija

                     Noziegumi, kuri ir starptautiskās krimināltiesas jurisdikcijā

                  0101 00

                  Genocīds

                  0102 00

                  Noziegumi pret cilvēci

                  0103 00

                  Kara noziegumi

                  0200 00
                  atvērta kategorija

                     Dalība noziedzīgā organizācijā

                  0201 00

                  Noziedzīgas organizācijas vadīšana

                  0202 00

                  Apzināta piedalīšanās noziedzīgas organizācijas noziedzīgās darbībās

                  0203 00

                  Apzināta piedalīšanās noziedzīgas organizācijas darbībās, kam nav noziedzīga rakstura

                  0300 00
                  atvērta kategorija

                     Terorisms

                  0301 00

                  Teroristu grupas vadīšana

                  0302 00

                  Apzināta piedalīšanās teroristu grupas darbībās

                  0303 00

                  Terorisma finansēšana

                  0304 00

                  Publisks aicinājums veikt teroristisku nodarījumu

                  0305 00

                  Vervēšana vai sagatavošana terorismam

                  0400 00
                  atvērta kategorija

                     Cilvēku tirdzniecība

                  0401 00

                  Cilvēku tirdzniecība darba vai pakalpojumu izmantošanas nolūkā

                  0402 00

                  Cilvēku tirdzniecība prostitūcijas vai cita veida seksuālās izmantošanas nolūkos

                  0403 00

                  Cilvēku tirdzniecība orgānu vai cilvēku audu ieguves nolūkos

                  0404 00

                  Cilvēku tirdzniecība ar mērķi turēt verdzībā vai izmantot verdzībai vai izkalpināšanai līdzīgos apstākļos

                  0405 00

                  Cilvēku tirdzniecība nepilngadīgo darba vai pakalpojumu ekspluatācijas nolūkā

                  0406 00

                  Cilvēku tirdzniecība nepilngadīgo prostitūcijas vai cita veida seksuālās izmantošanas nolūkos

                  0407 00

                  Cilvēku tirdzniecība nepilngadīgo orgānu vai cilvēku audu ieguves nolūkos

                  0408 00

                  Cilvēku tirdzniecība ar mērķi turēt verdzībā nepilngadīgos vai izmantot verdzībai vai izkalpināšanai līdzīgos apstākļos

                  0500 00
                  atvērta kategorija

                     Nelikumīga tirdzniecība (1) un citi noziedzīgi nodarījumi saistībā ar ieročiem, to daļām un mezgliem, munīciju un sprāgstvielām

                  0501 00

                  Ieroču, šaujamieroču, to daļu un mezglu, munīcijas un sprāgstvielu nelikumīga izgatavošana

                  0502 00

                  Ieroču, šaujamieroču, to daļu un mezglu, munīcijas un sprāgstvielu nelikumīga tirdzniecība valsts mērogā (2)

                  0503 00

                  Ieroču, šaujamieroču, to daļu un mezglu, munīcijas un sprāgstvielu nelikumīgs eksports vai imports

                  0504 00

                  Ieroču, šaujamieroču, to daļu un mezglu, munīcijas un sprāgstvielu nelikumīga turēšana īpašumā

                  0600 00
                  atvērta kategorija

                     Noziegumi pret vidi

                  0601 00

                  Aizsargāto dzīvnieku un augu sugu iznīcināšana vai bojāšana

                  0602 00

                  Piesārņojošu vielu vai jonizējoša starojuma nelikumīga izvade gaisā, augsnē vai ūdenī

                  0603 00

                  Ar atkritumiem, tostarp bīstamiem atkritumiem, saistīti noziedzīgi nodarījumi

                  0604 00

                  Ar aizsargāto dzīvnieku un augu sugu vai to daļu nelegālu tirdzniecību saistīti noziedzīgi nodarījumi (1)

                  0605 00

                  Noziedzīgi nodarījumi vides jomā bez iepriekšēja nodoma

                  0700 00
                  atvērta kategorija

                     Ar narkotikām un prekursoriem saistīti noziedzīgi nodarījumi un citi noziedzīgi nodarījumi sabiedrības veselības jomā

                  0701 00

                  Noziedzīgi nodarījumi saistībā ar narkotisko vielu, psihotropo vielu un prekursoru nelikumīgu tirdzniecību (3), kas nav paredzēti vienīgi personīgai lietošanai

                  0702 00

                  Nelikumīga narkotiku lietošana un to iegāde, turēšana īpašumā, izgatavošana vai ražošana vienīgi personīgai lietošanai

                  0703 00

                  Citu personu mudināšana vai kūdīšana uz narkotisko un psihotropo vielu nelikumīgu lietošanu

                  0704 00

                  Narkotisku vielu izgatavošana vai ražošana ne tikai personīgai lietošanai

                  0800 00
                  atvērta kategorija

                     Noziegumi pret personu

                  0801 00

                  Tīša nonāvēšana (slepkavība)

                  0802 00

                  Tīša nonāvēšana (slepkavība) atbildību pastiprinošos apstākļos (4)

                  0803 00

                  Nonāvēšana aiz neuzmanības

                  0804 00

                  Jaundzimuša bērna apzināta nonāvēšana, ko veic viņa māte

                  0805 00

                  Aborta neatļauta izdarīšana

                  0806 00

                  Eitanāzijas neatļauta izdarīšana

                  0807 00

                  Ar pašnāvības izdarīšanu saistīti noziedzīgi nodarījumi

                  0808 00

                  Vardarbība, kuras rezultātā iestājusies nāve

                  0809 00

                  Smagu miesas bojājumu nodarīšana, sakropļošana vai neatgriezeniskas invaliditātes izraisīšana

                  0810 00

                  Smagu miesas bojājumu nodarīšana, sakropļošana vai neatgriezeniskas invaliditātes izraisīšana bez iepriekšēja nodoma

                  0811 00

                  Vieglu miesas bojājumu nodarīšana

                  0812 00

                  Vieglu miesas bojājumu nodarīšana bez iepriekšēja nodoma

                  0813 00

                  Pakļaušana dzīvības zaudēšanas vai smagu miesas bojājumu briesmām

                  0814 00

                  Spīdzināšana

                  0815 00

                  Atstāšana bez palīdzības vai atbalsta

                  0816 00

                  Noziedzīgi nodarījumi, kas saistīti ar orgānu vai audu izņemšanu bez pilnvarojuma vai piekrišanas

                  0817 00

                  Noziedzīgi nodarījumi, kas saistīti ar cilvēku orgānu un audu nelikumīgu tirdzniecību (3)

                  0818 00

                  Vardarbība vai draudēšana ģimenē

                  0900 00
                  atvērta kategorija

                     Noziedzīgi nodarījumi pret personas brīvību, cieņu un citām aizsargātām interesēm, tostarp rasisms un ksenofobija

                  0901 00

                  Personas nolaupīšana, nolaupīšana saistībā ar izpirkuma maksas izspiešanu, nelikumīga brīvības atņemšana

                  0902 00

                  Nelikumīgs arests vai brīvības atņemšana, ko veic valsts iestāde

                  0903 00

                  Ķīlnieku sagrābšana

                  0904 00

                  Lidaparāta vai kuģa nolaupīšana

                  0905 00

                  Apvainojumi, neslavas celšana, goda aizskaršana, necienīga izturēšanās

                  0906 00

                  Draudi

                  0907 00

                  Psiholoģiska vai emocionāla rakstura piespiešana, spiediena izdarīšana, pielavīšanās, aizskaršana vai agresija

                  0908 00

                  Izspiešana

                  0909 00

                  Izspiešana atbildību pastiprinošos apstākļos

                  0910 00

                  Nelikumīga iekļuve privātīpašumā

                  0911 00

                  Cita veida privātuma pārkāpšana, kas nav nelikumīga iekļuve privātīpašumā

                  0912 00

                  Noziedzīgi nodarījumi, kas vērsti pret personas datu aizsardzību

                  0913 00

                  Datu vai komunikācijas nelikumīga pārtveršana

                  0914 00

                  Diskriminācija uz dzimuma, rases, seksuālās orientācijas, reliģijas vai etniskās izcelsmes pamata

                  0915 00

                  Publiska kūdīšana uz rasu diskrimināciju

                  0916 00

                  Publiska kūdīšana uz rasu naidu

                  0917 00

                  Šantāža

                  1000 00
                  atvērta kategorija

                     Dzimumnoziegumi

                  1001 00

                  Izvarošana

                  1002 00

                  Izvarošana atbildību pastiprinošos apstākļos (5), izņemot nepilngadīgas personas izvarošanu

                  1003 00

                  Vardarbīga dzimumtieksmes apmierināšana

                  1004 00

                  Savešana prostitūcijas vai seksuālu darbību nolūkā

                  1005 00

                  Ekshibicionisms

                  1006 00

                  Seksuāla uzmākšanās

                  1007 00

                  Prostitūtas uzmākšanās

                  1008 00

                  Bērnu seksuāla izmantošana

                  1009 00

                  Ar bērnu pornogrāfiju vai nepilngadīgo netikliem attēliem saistīti noziedzīgi nodarījumi

                  1010 00

                  Nepilngadīgā izvarošana

                  1011 00

                  Vardarbīga dzimumtieksmes apmierināšana ar nepilngadīgo

                  1100 00
                  atvērta kategorija

                     Noziedzīgi nodarījumi pret ģimenes tiesībām

                  1101 00

                  Nelikumīgas seksuālas attiecības starp tuviem ģimenes locekļiem

                  1102 00

                  Poligāmija

                  1103 00

                  Izvairīšanās no alimentu vai uzturlīdzekļu maksāšanas

                  1104 00

                  Nepilngadīgā vai invalīda atstāšana novārtā vai pamešana

                  1105 00

                  Rīkojuma par nepilngadīgā atdošanu nepildīšana vai nepilngadīgā pretlikumīga aizvešana

                  1200 00
                  atvērta kategorija

                     Noziedzīgi nodarījumi pret valsti, sabiedrisko kārtību, tiesas vai valsts amatpersonu darbību

                  1201 00

                  Spiegošana

                  1202 00

                  Valsts nodevība

                  1203 00

                  Ar vēlēšanām un referendumiem saistīti noziedzīgi nodarījumi

                  1204 00

                  Valsts vadītāja dzīvības vai veselības apdraudējums

                  1205 00

                  Valsts, tautas vai valsts simbolu zaimošana

                  1206 00

                  Valsts iestādes pārstāvja apvainošana vai pretošanās tam

                  1207 00

                  Izspiešana, piespiešana, spiediens, kas izdarīts pret valsts varas pārstāvi

                  1208 00

                  Uzbrukums vai draudi valsts varas pārstāvim

                  1209 00

                  Sabiedriskās kārtības pārkāpumi, sabiedrības miera traucēšana

                  1210 00

                  Vardarbība sporta pasākumu laikā

                  1211 00

                  Valsts vai administratīvu dokumentu zādzība

                  1212 00

                  Tiesvedības traucēšana vai sagrozīšana, apzināti nepatiesi paziņojumi kriminālprocesa vai tiesas procesa gaitā, apzināti nepatiesu liecību sniegšana

                  1213 00

                  Nelikumīga uzdošanās par citu personu vai amatpersonu

                  1214 00

                  Izbēgšana no likumīga apcietinājuma

                  1300 00
                  atvērta kategorija

                     Noziedzīgi nodarījumi pret valsts īpašumu vai valsts interesēm

                  1301 00

                  Krāpšana ar valsts, sociālā nodrošinājuma vai ģimenes pabalstiem

                  1302 00

                  Krāpšana, kas skar Eiropas pabalstus

                  1303 00

                  Ar nelikumīgām azartspēlēm saistīti noziedzīgi nodarījumi

                  1304 00

                  Publiskā iepirkuma procedūru traucēšana

                  1305 00

                  Ierēdņa, personas, kas pilda valsts dienestu, vai valsts iestādes aktīva vai pasīva iesaistīšana korupcijā

                  1306 00

                  Īpašuma piesavināšanās vai izšķiešana, ko izdara valsts amatpersona

                  1307 00

                  Valsts amatpersonas funkciju ļaunprātīga izmantošana

                  1400 00
                  atvērta kategorija

                     Noziedzīgi nodarījumi nodokļu un muitas jomā

                  1401 00

                  Noziedzīgi nodarījumi nodokļu jomā

                  1402 00

                  Noziedzīgi nodarījumi muitas jomā

                  1500 00
                  atvērta kategorija

                     Noziedzīgi nodarījumi tautsaimniecībā un tirdzniecībā

                  1501 00

                  Bankrots vai krāpnieciska maksātnespēja

                  1502 00

                  Grāmatvedības noteikumu pārkāpumi, līdzekļu piesavināšanās, slēpšana vai uzņēmuma pasīvu pretlikumīga palielināšana

                  1503 00

                  Konkurences noteikumu pārkāpšana

                  1504 00

                  Noziedzīgi iegūtu līdzekļu legalizēšana

                  1505 00

                  Aktīva un pasīva korupcija privātajā sektorā

                  1506 00

                  Noslēpuma atklāšana vai pārkāpts pienākums glabāt noslēpumu

                  1507 00

                  Iekšējās informācijas ļaunprātīga izmantošana darījumos

                  1600 00
                  atvērta kategorija

                     Noziedzīgi nodarījumi pret īpašumu vai preču bojāšana

                  1601 00

                  Nelikumīga piesavināšanās

                  1602 00

                  Enerģijas patvaļīga izmantošana

                  1603 00

                  Krāpšana viltojot

                  1604 00

                  Tirdzniecība ar zagtām precēm

                  1605 00

                  Kultūras preču, arī senlietu un mākslas darbu nelikumīga tirdzniecība (6)

                  1606 00

                  Īpašuma bojāšana vai iznīcināšana ar iepriekšēju nolūku

                  1607 00

                  Īpašuma bojāšana vai iznīcināšana bez iepriekšēja nolūka

                  1608 00

                  Sabotāža

                  1609 00

                  Noziedzīgi nodarījumi pret rūpniecisku vai intelektuālu īpašumu

                  1610 00

                  Ļaunprātīga dedzināšana

                  1611 00

                  Ļaunprātīga dedzināšana, kas izraisa cilvēku nāvi vai ievainojumus

                  1612 00

                  Ļaunprātīga mežu dedzināšana

                  1700 00
                  atvērta kategorija

                     Ar zādzībām saistīti nodarījumi

                  1701 00

                  Zādzība

                  1702 00

                  Zādzība, nelikumīgi iekļūstot īpašumā

                  1703 00

                  Zādzība, izmantojot vardarbību vai ieročus, vai draudus lietot vardarbību vai ieročus pret personu

                  1704 00

                  Zādzība atbildību pastiprinošos apstākļos, kas nav saistīta ar vardarbību vai ieroču izmantošanu, vai draudiem lietot vardarbību vai ieročus pret personu

                  1800 00
                  atvērta kategorija

                     Noziedzīgi nodarījumi pret informācijas sistēmām un citi ar datoriem saistīti noziegumi

                  1801 00

                  Nelikumīga piekļuve informācijas sistēmām

                  1802 00

                  Nelikumīga iejaukšanās sistēmā

                  1803 00

                  Nelikumīga iejaukšanās datos

                  1804 00

                  Tādu datorierīču vai datu ražošana, turēšana īpašumā, izplatīšana vai tirdzniecība, ar kuriem var izdarīt ar datoriem saistītus noziedzīgus nodarījumus

                  1900 00
                  atvērta kategorija

                     Maksāšanas līdzekļu viltošana

                  1901 00

                  Valūtas, tostarp euro, viltošana

                  1902 00

                  Bezskaidras naudas maksāšanas līdzekļu viltošana

                  1903 00

                  Publisku fiduciāru dokumentu viltošana

                  1904 00

                  Viltotas valūtas, bezskaidras naudas maksāšanas līdzekļu vai publisku fiduciāru dokumentu laišana apgrozībā/lietošana

                  1905 00

                  Valūtas vai publisku fiduciāru dokumentu viltošanas ierīces glabāšana

                  2000 00
                  atvērta kategorija

                     Dokumentu falsificēšana

                  2001 00

                  Publiska vai administratīva dokumenta falsificēšana, ko veic privātpersona

                  2002 00

                  Dokumenta falsificēšana, ko veic ierēdnis vai publiska iestāde

                  2003 00

                  Viltota publiska vai administratīva dokumenta piegāde vai iegūšana; viltota dokumenta piegāde vai iegūšana, ko veic ierēdnis vai publiska iestāde

                  2004 00

                  Viltotu publisku vai administratīvu dokumentu izmantošana

                  2005 00

                  Publisku vai administratīvu dokumentu falsificēšanai paredzētas ierīces glabāšana

                  2006 00

                  Privātu dokumentu viltošana, ko veic privātpersona

                  2100 00
                  atvērta kategorija

                     Noziedzīgi nodarījumi pret satiksmes noteikumiem

                  2101 00

                  Bīstama braukšana

                  2102 00

                  Transportlīdzekļa vadīšana alkohola vai narkotisko vielu ietekmē

                  2103 00

                  Transportlīdzekļa vadīšana bez transportlīdzekļa vadīšanas tiesībām vai laikā, kamēr tās ir atņemtas

                  2104 00

                  Neapstāšanās pēc satiksmes negadījuma

                  2105 00

                  Izvairīšanās no ceļu policijas pārbaudes

                  2106 00

                  Noziedzīgi nodarījumi, kas saistīti ar autoceļu transportu

                  2200 00
                  atvērta kategorija

                     Noziedzīgi nodarījumi pret darba tiesībām

                  2201 00

                  Nelikumīga nodarbinātība

                  2202 00

                  Noziedzīgi nodarījumi saistībā ar atlīdzību, tostarp sociālās apdrošināšanas iemaksām

                  2203 00

                  Noziedzīgi nodarījumi saistībā ar darba apstākļiem, veselību un drošību darba vietā

                  2204 00

                  Noziedzīgi nodarījumi saistībā ar darba pienākumu veikšanu vai piekļuvi tai

                  2205 00

                  Noziedzīgi nodarījumi saistībā ar darba laiku un atpūtas laiku

                  2300 00
                  atvērta kategorija

                     Noziedzīgi nodarījumi pret migrācijas tiesībām

                  2301 00

                  Neatļauta ieceļošana vai uzturēšanās

                  2302 00

                  Palīdzība nelikumīgi ieceļot un uzturēties

                  2400 00
                  atvērta kategorija

                     Noziedzīgi nodarījumi pret militāro dienestu

                  2500 00
                  atvērta kategorija

                     Noziedzīgi nodarījumi saistībā ar hormonu preparātiem un citiem augšanas veicināšanas līdzekļiem

                  2501 00

                  Hormonu preparātu un citu augšanas veicināšanas līdzekļu nelikumīgs imports, eksports vai piegāde

                  2600 00
                  atvērta kategorija

                     Ar kodolmateriāliem un citām bīstamām radioaktīvām vielām saistīti noziedzīgi nodarījumi

                  2601 00

                  Kodolmateriālu vai radioaktīvu materiālu nelegāls imports, eksports, piegāde vai iegāde

                  2700 00
                  atvērta kategorija

                     Citi noziedzīgi nodarījumi

                  2701 00

                  Citi ar iepriekšēju nodomu veikti noziedzīgi nodarījumi

                  2702 00

                  Citi bez iepriekšēja nodoma veikti noziedzīgi nodarījumi

         (1)  Ja vien nav norādīts citādi, šajā kategorijā nelikumīga tirdzniecība nozīmē importu, eksportu, iegādi, pārdošanu, piegādi, pārvietošanu vai nodošanu.

         (2)  Šajā apakškategorijā nelikumīga tirdzniecība ietver iegādi, pārdošanu, piegādi, pārvietošanu vai nodošanu.

         (3)  Šajā apakškategorijā nelikumīga tirdzniecība ietver importu, eksportu, iegādi, pārdošanu, piegādi, pārvietošanu vai nodošanu.

         (4)  Piemērs: īpaši smagi apstākļi.

         (5)  Piemēram, īpaši cietsirdīga izvarošana

         (6)  Tirdzniecība ietver importu, eksportu, iegādi, pārdošanu, piegādi, pārvietošanu vai pārsūtīšanu.

      B PIELIKUMS

         Sodu un piespiedu pasākumu kategoriju kopīgā tabula, minēta 4. pantā

                  Kods

                  Sodu un piespiedu pasākumu kategorijas un apakškategorijas

                  1000
                  atvērta kategorija

                     Brīvības atņemšana

                  1001

                  Apcietinājums

                  1002

                  Mūža ieslodzījums

                  2000
                  atvērta kategorija

                     Personas brīvības ierobežošana

                  2001

                  Aizliegums apmeklēt noteiktas vietas

                  2002

                  Izceļošanas ierobežojums

                  2003

                  Aizliegums uzturēties noteiktās vietās

                  2004

                  Aizliegums apmeklēt masu pasākumus

                  2005

                  Aizliegums jebkādiem līdzekļiem sazināties ar noteiktām personām

                  2006

                  Elektroniskās novērošanas piemērošana (1)

                  2007

                  Pienākums noteiktā laikā pieteikties norādītā iestādē

                  2008

                  Pienākums uzturēties/dzīvot noteiktā vietā

                  2009

                  Pienākums atrasties dzīvesvietā noteiktā laikā

                  2010

                  Pienākums ievērot tiesas noteiktos pārbaudes laika pienākumus, tostarp pakļauties novērošanai

                  3000
                  atvērta kategorija

                     Konkrētu tiesību vai spējas atņemšana

                  3001

                  Atstādināšana no amata

                  3002

                  Tiesību būt vai tikt ieceltam par valsts amatpersonu atņemšana/atņemšana uz laiku

                  3003

                  Tiesību vēlēt vai tikt ievēlētam atņemšana/atņemšana uz laiku

                  3004

                  Spējas slēgt līgumus ar valsts pārvaldes iestādēm atņemšana

                  3005

                  Tiesību saņemt valsts subsīdijas atņemšana

                  3006

                  Transportlīdzekļa vadīšanas tiesību atņemšana (2)

                  3007

                  Transportlīdzekļa vadīšanas tiesību atņemšana uz laiku

                  3008

                  Aizliegums vadīt konkrētus transportlīdzekļus

                  3009

                  Vecāku varas atņemšana/atņemšana uz laiku

                  3010

                  Tiesību būt par ekspertu tiesas procesā/zvērinātu liecinieku/tiesas piesēdētāju atņemšana/atņemšana uz laiku

                  3011

                  Tiesību būt par likumīgu aizbildni atņemšana/atņemšana uz laiku (3)

                  3012

                  Tiesību uz apbalvojumu vai titulu atņemšana/atņemšana uz laiku

                  3013

                  Tiesību veikt profesionālu, komerciālu vai sociālu darbību atņemšana

                  3014

                  Aizliegums strādāt vai nodarboties ar nepilngadīgām personām

                  3015

                  Pienākums izbeigt uzņēmējdarbību

                  3016

                  Aizliegums turēt vai nēsāt ieročus

                  3017

                  Medību/makšķerēšanas licences atņemšana

                  3018

                  Aizliegums izrakstīt čekus vai lietot maksājumu kartes/kredītkartes

                  3019

                  Aizliegums turēt dzīvniekus

                  3020

                  Aizliegums turēt īpašumā vai lietot konkrētus priekšmetus, kas nav ieroči

                  3021

                  Aizliegums nodarboties ar konkrētām spēlēm/sporta veidiem

                  4000
                  atvērta kategorija

                     Aizliegums ieceļot un uzturēties valsts teritorijā vai izraidīšana no tās

                  4001

                  Aizliegums ieceļot un uzturēties valsts teritorijā

                  4002

                  Izraidīšana no valsts teritorijas

                  5000
                  atvērta kategorija

                     Personas pienākumi

                  5001

                  Pakļaušanās medicīniskai apkopei vai citiem terapijas veidiem

                  5002

                  Iekļaušanās sociālā izglītības programmā

                  5003

                  Pienākums atrasties ģimenes aprūpē/kontrolē

                  5004

                  Izglītojoši pasākumi

                  5005

                  Sociālo un tiesu iestāžu probācija

                  5006

                  Pienākums mācīties/strādāt

                  5007

                  Pienākums sniegt tiesu iestādēm konkrētu informāciju

                  5008

                  Pienākums publicēt spriedumu

                  5009

                  Pienākums kompensēt noziedzīga nodarījuma sakarā radušos kaitējumus

                  6000
                  atvērta kategorija

                     Personīgā īpašuma sods

                  6001

                  Konfiskācija

                  6002

                  Ēku nojaukšana

                  6003

                  Atjaunošana

                  7000
                  atvērta kategorija

                     Ievietošana iestādē

                  7001

                  Ievietošana psihiatriskajā iestādē

                  7002

                  Ievietošana detoksikācijas iestādē

                  7003

                  Ievietošana izglītības iestādē

                  8000
                  atvērta kategorija

                     Finansiāls sods

                  8001

                  Naudas sods

                  8002

                  Dienas naudas sods (4)

                  8003

                  Naudas sods, ko piedzen par labu noteiktam saņēmējam (5)

                  9000
                  atvērta kategorija

                     Darba sods

                  9001

                  Piespiedu sabiedriskais pakalpojums vai darbs

                  9002

                  Sabiedriskais pakalpojums vai darbs apvienojumā ar citiem ierobežojošiem pasākumiem

                  10000
                  atvērta kategorija

                     Militārpersonu sods

                  10001

                  Dienesta pakāpes zaudēšana (6)

                  10002

                  Atvaļināšana no dienesta pirms paredzētā laika

                  10003

                  Ievietošana militārā ieslodzījuma iestādē

                  11000
                  atvērta kategorija

                     Atbrīvošana no soda/soda izpildes atlikšana/brīdinājums

                  12000
                  atvērta kategorija

                     Citi sodi un piespiedu pasākumi

                  Parametri (tiks precizēts, kur piemērojami)

                  ø

                  Sods

                  m

                  Piespiedu pasākums

                  a

                  Nosacīts sods/piespiedu pasākums

                  b

                  Daļēji nosacīts sods/piespiedu pasākums

                  c

                  Nosacīts sods/piespiedu pasākums ar probāciju/uzraudzību

                  d

                  Daļēji nosacīts sods/piespiedu pasākums ar probāciju/uzraudzību

                  e

                  Soda/piespiedu pasākuma aizstāšana

                  f

                  Alternatīvs sods/piespiedu pasākums, kuru piemēro kā galveno sodu

                  g

                  Alternatīvs sods/piespiedu pasākums, kuru piemēro sākotnēji, ja netiek ievērots galvenais sods

                  h

                  Nosacītā soda/piespiedu pasākuma atcelšana

                  i

                  Sodu saskaitīšana

                  j

                  Izpildes pārtraukšana/soda/piespiedu pasākuma atlikšana (7)

                  k

                  Atbrīvošana no soda

                  l

                  Atbrīvošana no nosacīta soda

                  n

                  Soda izbeigšana

                  o

                  Apžēlošana

                  p

                  Amnestija

                  q

                  Nosacīta atbrīvošana (personas pirmstermiņa atbrīvošana no soda ar konkrētiem nosacījumiem)

                  r

                  Rehabilitācija (ar soda dzēšanu no sodāmības reģistra vai bez soda dzēšanas)

                  s

                  Īpašs mazgadīgajiem piemērojams sods vai piespiedu pasākums

                  t

                  Nolēmums, kas nav saistīts ar krimināllietu (8)

         (1)  Fiksēta vai mobila.

         (2)  Nepieciešams atkārtoti iesniegt pieteikumu, lai iegūtu jaunas transportlīdzekļa vadīšanas tiesības.

         (3)  Likumīgu aizbildni personai, kas ir rīcībnespējīga vai nepilngadīga.

         (4)  Naudas sods dienu izteiksmē.

         (5)  Piemēram: iestādei, asociācijai, fondam vai cietušajam.

         (6)  Pazemināšana dienestā.

         (7)  Neizraisa soda piemērošanas atcelšanu.

         (8)  Šo parametru izmanto tikai tad, ja šādu informāciju sniedz, atbildot uz lūgumu, ko saņēmusi dalībvalsts, kas ir attiecīgās personas valstspiederības valsts.


title: Padomes Lēmums ( 2011. gada 28. jūnijs ), ar ko ieceļ un nomaina Eiropas Profesionālās izglītības attīstības centra valdes locekļus

text:
               1.7.2011

               LV

               Eiropas Savienības Oficiālais Vēstnesis

               C 191/9

         PADOMES LĒMUMS
   (2011. gada 28. jūnijs),
   ar ko ieceļ un nomaina Eiropas Profesionālās izglītības attīstības centra valdes locekļus
   (000/2011/)
   EIROPAS SAVIENĪBAS PADOME,
   ņemot vērā Padomes Regulu (EEK) Nr. 337/75 (1975. gada 10. februāris), ar ko izveido Eiropas Profesionālās izglītības attīstības centru, un jo īpaši tās 4. pantu (1),
   ņemot vērā Padomei iesniegtās Komisijas izvirzītās kandidatūras valdes locekļu darba devēju organizāciju pārstāvju kategorijā,
   tā kā:

               (1)

               Ar 2009. gada 14. septembra Lēmumu (2) Padome iecēla Eiropas Profesionālās izglītības attīstības centra valdes locekļus uz laikposmu no 2009. gada 18. septembra līdz 2012. gada 17. septembrim.

               (2)

               Pēc Andrew MAMO kunga atkāpšanās no amata centra valdē ir atbrīvojusies locekļa vieta darba devēju pārstāvju kategorijā,

         IR PIEŅĒMUSI ŠO LĒMUMU.
   Vienīgais pants
   Ar šo turpmāk minētā persona ir iecelta par Eiropas Profesionālās izglītības attīstības centra valdes locekli uz atlikušo pilnvaru laiku līdz 2012. gada 17. septembrim.

      DARBA DEVĒJU ORGANIZĀCIJU PĀRSTĀVJI:

               MALTA

                  Jeanelle CATANIA kundze (MT)

                  Executive Policy & Business Development

                  The Malta Chamber of Commerce Enterprise and Industry

      Luksemburgā, 2011. gada 28. jūnijā

            Padomes vārdā –

            priekšsēdētājs

         FAZEKAS S.

      (1)  OV L 39, 13.2.1975., 1. lpp.

      (2)  OV C 226, 19.9.2009., 2. lpp.